Vučić i predstavnici Srpske liste o situaciji na Kosovu i Metohiji – Srbija NASA Zemlja\nVučić i predstavnici Srpske liste o situaciji na Kosovu i Metohiji\nby admin September 15, 2021, 1:32 pm 482 Views\nTeme razgovora bile su i kršenje Briselskog sporazuma od strane Prištinskih vlasti, posebno kroz prizmu presude Ivanu Todosijeviću, saopštila je Služba za saradnju sa medijima predsednika Republike.\nKako se navodi, oni su informisali predsednika o svim problemima u sprovođenju, ali i kršenju sporazuma koji se tiču pitanja energetike i pravosuđa i izrazili zabrinutost zbog najave Prištine o oduzimanju registarskih oznaka, kao i pretnji uvođenjem reciprociteta prema srpskom narodu.\nTokom sastanka istaknuto je da bi takvi koraci protiv Srba vratili političko-bezbednosnu situaciju na KiM deset godina unazad.\nDodaje se da je Vučić obećao da će razmotriti mogućnosti za dodatnu finansijsku pomoć našem narodu i da će, povodom toga, u narednim danima održati još jedan sastanak sa političkim i institucionalnim predstavnicima srpskog naroda sa KiM.\nTakođe, predsednik je pružio punu podršku Srpskoj listi i kandidatima za gradonačelnike na predstojećim lokalnim izborima na Kosovu i Metohiji i istakao da samo Srpska lista okuplja autentične predstavnike našeg naroda na KiM.\nRakić: Srpska lista dobila punu podršku od Vučića\nKandidati za gradonačelnike na predstojećim lokalnim izborima i Srpska lista su dobili punu podršku predsednika Srbije Aleksandra Vučića, rekao je danas predsednik te liste Goran Rakić.\nRakić je posle sastanka u Predsedništvu preneo novinarima da je bilo reči o bezbednosnoj, ali i ekonomskoj situaciji na KiM.\nKaže da je bilo reči i o dijalogu i pronalaženju kompromisnog rešenja za KiM na kojem predsednik Vučić radi.\n“Dobili smo čvrste garancije i uveravanja od predsednika Srbije da će nastaviti da se bori za naš narod i za dijalog. Kada dijaloga nema, onda ima problema, napada na srpsku imovinu, crkvu, Srbe”, rekao je Rakić.\nOn je naveo da je od predsednika zatražena dodatna materijalna pomoć i izrazio nadu se da će u narednih 10 dana imati još jedan sastanak sa Vučićem tim povodom.


Srpska slavi 26. rođendan; Završen svečani defile\nRepublika Srpska slavi 26. rođendan! U Banjaluci se Dan Republike obilježava nizom manifestacija kojima prisustvuju zvaničnici Republike Srpske, Srbije, predstavnici Srpske u institucijama BiH, te brojne zvanice iz regiona i svijeta.\nSvaki segment obilježavanja 26. rođendana Republike Srpske, iz minuta u minut prati Radio-televizija Republike Srpske.\nNa Trgu Krajine održan je svečani defile.\nDefileu i postrojavanju prisustvovali su i ministri u Vladi Srpske, poslanici u Narodnoj skupštini Republike Srpske, predstavnici Srpske u institucijama BiH, zvanice iz regiona i svijeta.\nObraćajući se prisutnima, predsjednik Srpske je rekao da se srpski narod uvijek borio za slobodu koju je nesebično dijelio sa drugima.\n- Slavimo dan kada je srpski narod na ovim prostorima ostvario istorijsku težnju za slobodom. Stvorili smo Republiku koja je odraz srpskog naroda. Naš narod se uvijek borio za državu, a tamo gdje je srpski narod tu je i njegova država - naveo je Dodik.\n- Oni koji su htjeli da nam zabrane postojanje, moraju da znaju da ovo okupljanje ne može da nestane. Ovo okupljanje je za mir - naveo je predsjednik Dodik.\nSvečani defile (Foto: RTRS)\nPočasna jedinica MUP-a Republike Srpske bila je postrojena na Trgu Krajine u čast predsjednika Republike, kojem je njihov komandant predao raport. U defileu je učestvovao Zastavni vod formiran od policijskih službenika Počasne jedinice koju čine policijski službenici Uprave za obezbjeđenje ličnosti i objekata i Policijske uprave Banjaluka.\nDanašnje obilježavanje Dana Republike Srpske počelo je programom za djecu, odnosno informativno-zabavnom predstavom u Dječijem pozorištu Republike Srpske. Zatim su dodijeljena odlikovanja zaslužnim institucijama i pojedincima u Palati Republike.\nDodjela odlikovanja (Foto: RTRS)\nPredsjednik Srpske Milorad Dodik rekao je da je Republika Srpska država srpskog naroda, ali da je uvijek spremna da prihvati sve one koji žele da žive ovdje poštujući njene institucije.\n- Republika Srpska je dovoljno široka i jaka da prihvati sve one koje žele da žive na njenoj terotoriji i prihvate njene vrijednosti - rekao je Dodik.\nPredsjednik Srpske odlikovao je bivšeg predsjednika Srbije Tomislava Nikolića Ordenom Republike Srpske na lenti za naročite zasluge u razvijanju i učvršćivanju saradnje i političkih odnosa između Srbije, Republike Srpske i drugih država i za izuzetan doprinos od šireg značaja u afirmaciji u poslijeratnom razvoju Republike Srpske.\nDodik odlikovao Nikolića (Foto: RTRS)\nNikolić je, nakon što je primio odlikovanje, rekao je da se 27 godina bavio politikom i da je, između ostalog, bio predsjednik Srbije.\n- A za predsjednika Srbije dva najveća izazova su Republika Srpska i Kosovo i Metohija. Ako je put da se Srpska i Srbija približe i ujedine jedna drugoj vaša samostalnost, onda vam od srca želim da se to i dogodi. - rekao je Nikolić.\nDodao je da je Srpska svih ovih prethodnih godina bila na iskušenjima, naročito za vrijeme rata.\n- I kada ostarim i ne budem u mogućnosti da budem sa vama ovdje, ovaj orden će me uspraviti u znak poštovanja i ljubavi prema Srpskoj - rekao je Nikolić.\nZa naročite zasluge u razvijanju i učvršćivanju saradnje i političkih odnosa između Austrije i Republike Srpske, kao i za izuzetan doprinos od šireg značaja u afirmaciji u poslijeratnom razvoju Republike Srpske, predsjednik Srpske odlikovao je Hansa Kristijana Štrahea, vicekancelara i lidera Slobodarske partije Austrije, Ordenom Republike Srpske na lenti. Odlikovanje je u ime Štrahea preuzeo zamjenik gradonačelnika Beča i potpredsjednik Slobodarske partije Јohan Gudenus.\nOrdenom zastave Republike Srpske sa zlatnim vijencem za rad i izvanredne zasluge u poslijeratnom razvoju Republike Srpske, učvršćenju mira i međunarodne saradnje, za rezultate i dostignuća od šireg značaja i razmjera u afirmaciji Republike Srpske, Dodik je odlikovao Marka Pavića, bivšeg gradonačelnika Prijedora, Miću Mićića, gradonačelnika Bijeljine i Emira Kusturicu, proslavljenog srpskog filmskog reditelja.\nMarko Pavić je izrazio zahvalnost narodu i Vojsci Republike Srpske koji su stvorili Republiku.\n- Ova odlikovanja imaju veću težinu, jer se dodjeljuju povodom Dana Republike i imamo dodatnu obavezu da se borimo za Republiku Srpsku i da pamtimo one koji su život dali za nju - rekao je Pavić.\nKusturica se, nakon što je primio odlikovanje, zahvalio predsjedniku Srpske i čestitao građanima i zvaničnicima Dan Republike, rekavši da je sjećanje baza srpskog naroda i Republike Srpske, te da naša ideja o slobodi treba da se projektuje i na očuvanju jezika.\nOn je rekao da velike sile već sedam vijekova provode genocid nad srpskim narodom.\nOrdenom zastave Republike Srpske sa srebrnim vijencem za rad i izvanredne zasluge na učvršćivanju mira i međunarodne saradnje između Austrije i Republike Srpske, kao i za lične rezultate i dostignuća, čiji značaj ima razmjere i doprinos afirmaciji Republike Srpske, predsjednik Srpske odlikovao je Јohana Gudenusa, zamjenika gradonačelnika Beča.\nU okviru obilježavanja Dana Republike biće održana svečana akademija u Sportskoj dvorani "Borik" sa početkom u 14.00 časova, a prenosiće je naša televizija. Na sceni će biti skoro 200 izvođača, nekoliko horova, simfonijski orkestar, glumci Narodnog i Dječijeg pozorišta.\nU 16.00 časova biće upriličen svečani prijem povodom Dana Republike Srpske u Administrativnom centru Vlade Srpske, koji takođe možete gledati na našem programu.\nKPZ Banjaluka- sve spremno za svečani defile (Foto: RTRS)\nNa Trgu Krajine koncert domaćih izvođača biće održan u 20.00 časova, a koncert gostujućih izvođača u 22.00 časa. U ponoć je predviđen vatromet na Trgu Krajine.\nPovodom Dana Republike Radio-televizija Republike Srpske realizuje cjelodnevni otvoreni program.\nRepublika Srpska je osnovana 9. januara 1992. godine kao Republika srpskog naroda u BiH. Osnovali su je poslanici Skupštine srpskog naroda u BiH, nakon što su preglasani u ključnim pitanjima u Skupštini BiH koja su se ticala opstanka Јugoslavije i nakon što su pripadnici druga dva naroda krenuli u secesiju mimo volje Srba koji su imali konstutitivni status.


U kompaniji Ime Vaše firme veoma cenimo Vašu privatnost i zato o Vašim podacima izuzetno pažljivo brinemo. Sve posredovane informacije su sigurne i nećemo ih ni pod kojim uslovima ustupati trećem licu, što Vam osigurava potpuno sigurno i bezbedno poslovanje i saradnju sa kompanijom Ime Vaše firme. Zaštita privatnosti podataka Da bismo uspešno obradili Vašu narudžbinu potrebni su nam Vaše ime i prezime, adresa, e-mail i telefon. Uz pomoć tih podataka bićemo u mogućnosti da Vam isporučimo željenu robu, kao i da Vas obavestimo o trenutnom statusu narudžbine.\nIme Vaše firme će Vaše lične podatke koristiti isključivo u svrhe tehničke administracije web sajta, kako bi vam dala pristup posebnim informacijama ili za komunikaciju sa vama. Ime Vaše firme neće predati ili prodati podatke koje poseduje trećim licima, niti na tržištu. Zaposleni u kompaniji Ime Vaše firme su obavezni da poštuju poverljivost Vaših podataka. Nikada i ni na koji način nećemo zloupotrebiti Vaše privatne informacije. Nećemo predati Vaše podatke za kontakt trećim licima, sem ukoliko se to od nas bude zahtevalo zakonom. Pored navedenih podataka prikupljamo, analiziramo i obrađujemo podatke o proizvodima koje naši posetioci traže i kupuju, kao i o stranicama koje posećuju. Te podatke koristimo da bismo poboljšali ponudu i izgled naših stranica, i omogućili Vam jednostavnije korišćenje, sigurniju i udobniju kupovinu.\nCookies Adresa Vašeg sajta koristi „cookies“ da Vam pomogne da prilagodite korišćenje interneta Vašim potrebama. Cookie je tekstualni fajl koji je smešten na Vašem hard disku od strane web servera. Cookie-ji ne mogu biti korišćeni da pokrenu program ili da isporuče virus Vašem računaru. Cookie-i su jedinstveno dodeljeni Vama, i jedino mogu biti pročitani od strane web servera u domenu koji Vam ih je poslao. Jedna od osnovnih svrha cookie-ja je da obezbedi pogodnosti koje će Vam uštedeti vreme. Saglasnost i promena uslova Korišćenje naših servisa podrazumeva saglasnost korisnika sa navedenim uslovima korišćenja. Ime Vaše firme se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani i slanja e-mail obaveštenja svim registrovanim korisnicima.


Novo ograničenje na Pupinovom mostu 40 km/h - www.lobi-info.rs\nNikola J. 10. novembra 2016., 20:37 3.9k Views\nJoš od otvaranja Pupinovog mosta i dela obilaznice oko Beograda koja se prostire na levoj obali Dunava polemiše se o ograničenju brzine.\nNedavno dočekao nas je novi saobraćajni znak neposredno pred početak Pupinovog mosta a ono iznosi 40 km/h. Ali ono važi samo ako na kolovozu ima snega.\nPre ovog znaka i dalje je aktuelan znak za ograničenje brzine 50 km/h i ono je i dalje na snazi. Dakle ukoliko nema snega ograničenje je i dalje 50 km/h.\nSlažemo se da ograničenje brzine nije odgovarajuće za put onakvog kapaciteta i kvaliteta ali svakako ne treba ni preterivati, skorašnji primer koji se na žalost završio smrtnim slučajem nas opominje da treba da budemo oprezni.\nPrethodna objava Sutra važi nedeljni red vožnje\nSledeća objava Nova Luka Beograd još uvek samo na papiru


Prvi okrugli sto o Radnom tekstu izmena Ustava u pravosuđu\nVi ste ovde: Početna Aktuelnosti Prvi okrugli sto o Radnom tekstu izmena Ustava u pravosuđu\nNenad Stefanović iz Udruženja tužilaca Srbije rekao je da ima pozitivnih stvari u predloženom Radnom tekstu, ali da to udruženje smatra da će ukoliko neki od amandmana ostanu biti propuštena šansa da se izvrši depolitizacija tužilaštva. Stefanović je dodao da je smanjivanje broja tužilaca u Državnom savetu tužilaca vraćanje tri koraka unazad.\nČlan Državnog veća tužilaca Radovan Lazić rekao je da u predloženom Radnom tekstu ima pomaka napred i boljih rešenja u odnosu na postojeća ustavna rešenja, da je to pre svega ukidanje probnog mandata za izbor sudija i zamenika javnih tužilaca, kao i isključenje vlade i skupštine iz postupka izbora sudija i zamenika javnih tužilaca, ali da neka druga rešenja poništavaju te pozitivne stvari.\nLazić smatra da se nekim rešenjima potpuno ukida samostalnost zamenika javnih tužilaca.\nU Kragujevcu je održan prvi okrugli sto u okviru javne rasprave o Radnom tekstu izmena Ustava Srbije u oblasti pravosuđa, koji je Ministarsvo pravde objavilo 22. januara. Pomoćnik ministra pravde Čedomir Backović predstavio je Radni tekst izmena Ustava, uz obrazloženja Venecijanske komisije, navodeći da je suština predstavljenih izmena isključenje izvršne i zakonodavne vlasti iz procesa izbora tužilaca i sudija.\nBacković je naveo da će po završetku ovog kruga javne rasprave, u okviru koje će biti organizovano još tri okrugla stola u Novom Sadu, Nišu i Beogradu, biti finalizovan tekst izmena Ustava Srbije, koji će biti poslat na mišljenje Venecijanskoj komisiji, a izrazio je nadu da će do kraja godine taj tekst biti usaglašen sa Venecijanskom komisijom.\n"Imaćemo usaglašen tekst sa Venecijanskom komisijom, nadam se do kraja godine, a sama promena Ustava, to je jedan proces koji uzima u obzir proces koji traje nekih šest-sedam meseci nakon toga", rekao je Backović.\nU radu okruglog stola u Kragujevcu učestvovali su predstavnici stručne javnosti i drugi zainteresovani, koji su uglavnom isticali da u predloženoj Radnoj verziji ima pozitivnih rešenja, ali i rešenja koja se ne mogu pohvaliti.\nDirektor Pravosudne akademije Nenad Vujić istakao je da predloženi tekst u potpunosti odgovara venecijanskim standardima i kriterijumima, a odbacio je primedbe da predložena obavezna obuka za izbor tužilaca I sudija ograničava uslove ulaska u pravosuđe.\n"Uvođenjem programa obuke ispunjavamo ne samo standarde nego i potrebe društva", naglasio je Vujić.\nZamenik predsednika VSS Ivan Jovičić rekao je da postoji veliki broj novina koji su za pohvalu i koje doprinose jačanju samostalnosti i nezavisnosti sudija, poput ukidanja probnog perioda za izbor sudija, ali da su za tu instituciju sporne mnoge stvari, počev od toga da ta institucija neće imati sopstveni budžet, do mogućnosti ministra pravde da pokreće disciplinske postupke i predloženog sastava VSS.\nNenad Stefanović iz Udruženja tužilaca Srbije rekao je da ima pozitivnih stvari u predloženom Radnom tekstu, ali da to udruženje smatra da će ukoliko neki od amandmana ostanu biti propuštena šansa da se izvrši depolitizacija tužilaštva.\nStefanović je dodao da je smanjivanje broja tužilaca u Državnom savetu tužilaca vraćanje tri koraka unazad.


VAN DER LINDEN U POSETI BEOGRADU\nSAVET EVROPE VEOMA POVOLJNO GLEDA NA PREDSEDAVANJE SRBIJE\nUGARTE I KOSTUNICA RAZGOVARALI O KOSOVU\nIZABRAN OLIVER DULIC ZA PREDSEDNIKA PARLAMENTA I TRI POTPREDSEDNIKA\nPONOS:U JUNU OTVARANJE AMERICKE KANCELARIJE ZA SARADNJU\nKOSTRES: VOJVODINA MODEL ZA EVROPSKU SRBIJU\nSVEDSKA VLADA VERUJE DA SRBIJA IMA BUDUCNOST U EU\nTADIC: NECEMO SE ODRECI KOSOVA ZARAD ULASKA U EU\nGRANT: NOVA REZOLUCIJA DAJE OKVIR ZA NEZAVISNOST KOSOVA\nBRITANIJA OCEKUJE REZOLUCIJU O KOSOVU U NAREDNIM SEDMICAMA\nGRANT: NE ISKLJUCUJEM MOGUCNOST IZMENE PREDLOGA REZOLUCIJE\nRUSKI DIPLOMATA: STAV RUSIJE O KOSOVU CE OSTATI ISTI\nFISER: AHTISARIJEV PREDLOG "DOBRO IZBALANSIRAN"\nLAVROV: PRENAGLJENO RESENJE ZA KOSOVO VODI KA ESKALACIJI\nSRBIJA – SAVET EVROPE\nBEOGRAD, 23. maja 2007. (Beta) Predsednik Parlamentarne skupstine Saveta Evrope (SE) Rene van der Linden izrazio je danas u Beogradu zadovoljstvo sto su ubice premijera Srbije Zorana Djindjica "konacno osudjene" i nadu da ce to pomoci da se Srbija vrati na "cvrst kolosek ka Evropi".\nNa konferenciji za novinare, na pocetku posete Beogradu Van der Linden je takodje izrazio nadu da ce "ako postoje neki ljudi iza svega toga (Djindjicevog ubistva), i oni biti pronadjeni".\n"Drago mi zbog Djindjiceve zene i porodice i nadam se da ce im to bar malo nadomestiti osecaj ispunjenja pravde", rekao je Van der Linden.\nOn je ocenio da se zemlja time "vraca na put prema evropskim integracijama" i da je to "verovatno najbolji nacin da se oda posta Zoranu Djindjicu".\n"On je poplocao put demokratskoj Srbiji, punim ispunjavanjem medjunarodnog zakona i izrucenjem Slobodana Milosevica Haskom tribunalu", istakao je Van der Linden i izrazio nadu da ce nova vlada nastaviti Djindjicevo nasledje.\nVan der Linden je pozdravio formiranje nove vlade kao i izbor Olivera Dulica za predsednika Skupstine, izrazivsi nadu da ce to doprineti demokratskom razvoju i stabilnosti zemlje.\nPredsednik Parlamentarne skupstine SE kazao je da u potpunosti podrzava platformu srpske vlade, posebno obaveze koje je preuzela u saradnji sa Haskim sudom.\nOn je rekao da je u susretima sa novim premijerom Srbije Vojislavom Kostunicom i sefom diplomatije Vukom Jeremicem kojima je cestitao na izboru, jasno stavio do znanja da je saradnja sa Hagom "jedno od kljucnih pitanja" ako Srbija zeli da se ukljuci u ispunjavanje misije SE.\n"Dokle god (Ratko) Mladic i (Radovan) Karadzic ne budu izvedeni pred sud, pravda nece biti zadovoljena za one koji su propatili", istakao je Van der Linden.\nOn je ocenio da je pred novom vladom i resavanje najosetljivijeg i najtezeg pitanja buducnosti Kosova o kojem ce ona morati da pregovara sa medjunarodnom zajednicom.\n"Postoji jasna veza izmedju Kosova i evropskih integracija", rekao je Van der Linden, precizirajuci da kosovsko pitanje mora biti reseno zato sto je ono deo citavog procesa razgovora o evropskoj integraciji zemlje.\nPovodom sestomesecnog predsedavanja Srbije Komitetom ministara SE, Van der Linden je ukazao da je to velika prilika da Srbija pokaze medjunarodnoj zajednici da jeste njen sastavni deo i da ispunjava duznosti prema SE.\n"Prvi put u istoriji imate funkciju predsedavajuceg ovakvom medjunarodnom organizacijom", rekao je Van der Linden, ukazavsi takodje da Srbija moze da bude veza izmedju Rusije i ostatka Evrope.\nVan der Linden koji boravi u dvodnevnoj poseti Beogradu, danas je razgovarao sa Kostunicom i Jeremicem, dok sutra ucestvuje na sastanku Stalnog komiteta PS SE.\nBRISEL, 23. maja 2007.(Beta) U Savetu Evrope se veoma povoljno gleda na clanstvo Srbije u toj sveevropskoj organizaciji, s uverenjem da ce Srbija, posle formiranja demokratske vlade, a na temelju izlozenog programa, dobro predsedavati Komitetu ministara.\nTo je danas u Briselu izjavio jedan zvanicnik SE, istakavsi da ce zasedanje Komiteta ministara SE 22. juna verovatno biti odrzano u Beogradu, umesto, kao sto je to uobicajeno, u Strazburu.\nKako je na konferenciji za stampu predocila direktor za komunikacije SE Seda Pumpjanskaja, bez obzira na neke zamerke zbog toga sto Beograd ne saradjuje u punoj meri s Haskim sudom, mnogo je bolje da Srbija bude punopravan clan SE, dakle i "prvi medju jednakima" nego da bude iskljucena iz citavog sistema.\n"Ako Srbija ne bi bila u clanstvu ove organizacije, u zemlji ne bi delovali ni zakoni i konvencije SE, koje jamce zastitu ljudskih i manjinskih prava, zabranjuju torturu, nehumane postupke", ukazala je Pumpjanskaja.\nIstovremeno bi, morali da se obustave svi programi podrske koje SE Evrope pruza za jacanje pravosudja, pospesenje delotvornosti drzavnih ustanova i drugo, a ljudi iz Srbije ne bi mogli da se zale Sudu za ljudska prava u Strazburu, dodala je.\nOna je objasnila da je Srbija na mesto predsedavajuceg SE dosla rotacijom, po abecednom redu, na rok od sest meseci, i da to "nije nikakva politicka stvar".\nRusija je, takodje, iako je bilo zamerki na unutrasnji demokratski razvoj i zastitu ljudskih prava u tom zemlji, dobro obavila posao predsedavajuceg Komiteta ministara SE, primetila je Pumpjanskaja.\nPodsetila je, takodje, da je Srbija postala clanica SE posle ubistva bivseg premijera Zorana Djindjica, koje je, "besumnje, bilo pokusaj da se zakoci demokratski razvoj u Srbiji i ukljucivanje zemlje u demokratsku Evropu".\nSavet Evrope je, posle rasprave i razlicitih misljenja, prihvatio Srbiju kao clana, s tim sto su se vlasti u Beogradu obavezale da ce ispuniti mnoge obaveze, ukljucujuci punu saradnju s Haskim sudom i hapsenje optuzenog Ratka Mladica.\nI generalni sekretar SE Teri Dejvis je, navela je Pumpjanskaja, odbacio primedbe na to sto Srbija predsedava Komitetu ministara SE, naglasivsi da je i odluka o clanstvu Srbije u ovom telu doneta "kao znak podrske i solidarnosti sa srpskim narodom cije su nade posle odlaska Milosevica s vlasti rasprsene i zamenjene razocaranjem i potresenoscu zbog Djindjicevog ubistva".\nBEOGARD, 22. maja 2007. (Beta) Sef diplomatije Kostarike Bruno Ugarte i premijer Srbije Vojislav Kostunica razgovarali su danas u Beogradu o buducnosti Kosova, uz ocenu da je rec o vaznom i slozenom pitanju, saopsteno je iz premijerovog kabineta.\n"Ministar spoljnih poslova Kostarike rekao je da je vazno da se postuje Povelja UN i ocenio da je pitanje Kosova i Metohije veoma osetljivo i kompleksno", pise u saopstenju i dodaje se da je Ugarte preneo zainteresovanost Kostarike za uspostavljanje sto boljih odnosa sa Srbijom.\nKostunica je izjavio da je vlada "u svakom trenutku" spremna da nastavi razgovore o buducem statusu Kosova u cilju pronalazenja "kompromisnog i odrzivog resenja" u skladu sa svim medjunarodnim dokumentima i osnovnim vrednostima zastite manjina, a to je, kako se dodaje u saopstenju, "najvisi stepen autonomije za Pokrajinu u sastavu Srbije".\n"Drzavna politika za Kosovo i Metohiju je jasno definisana Ustavom Srbije i rezolucijama Narodne skupstine koji potvrdjuju da je Kosovo i Metohija pokrajina u okviru Srbije", rekao je Kostunica.\nKostunica je izrazio uverenje da medjunarodna zajednica nece pribeci krsenju opstih nacela medjunarodnog prava i Povelje UN i, kako se dodaje, "eventualno pokusati da protivpravno i nelegitimno otme Srbiji 15 odsto njene teritorije".\nUgarte je danas u Beogradu razgovarao i sa ministrom spoljnih poslova Srbije Vukom Jeremicem.\nBEOGRAD, 23. maja 2007. (Beta) Oliver Dulic iz Demokratske stranke (DS) izabran je danas za predsednika Skupstine Srbije javnom prozivkom.\nZa Dulica je glasalo 136 poslanika vladajuce koalicije iz DSa, koalicije Demokratske stranke Srbije i Nove Srbije i G17 plus, kao i poslanicka grupa Vojvodjanski poslanici i poslanici stranaka nacionalnih manjina.\nProtiv je glasalo 98 poslanika opozicionih Srpske radikalne stranke, Socijalisticke partije Srbije i Liberalno demokratske partije.\nUzdrzani su bili poslanik sa liste Koalicija Albanaca Presevske doline Riza Halimi i sam Dulic.\nDulic je bio jedini kandidat za predsednika parlamenta, koje je koalicionim dogovorom pripalo DS.\nBEOGRAD, 23. maj 2007. (FoNet) Poslanici Skupštine Srbije izabrali su danas vecinom glasova Božidara Delica, Miloljuba Albijanica i Esada Džudževica za potpredsednike parlamenta.\nPoslanici su glasali javnim glasanjem, dizanjem ruke.\nDelica je predložila Srpska radikalna stranka, Albijanica G17 Plus, a Džudževica Poslanicki klub manjina.\nPONOS: U JUNU OTVARANJE AMERICKE KANCELARIJE ZA SARADNJU\nVASINGTON, 23. maja 2007. (Beta) Nacelnik Generalstaba Vojske Srbije, general Zdravko Ponos izjavio je da ce SAD pocetkom juna u Beogradu otvoriti kancelariju za odbrambenu saradnju sto je, kako je rekao, znak dobrih bilateralnih vojnih odnosa.\n"Moj boravak ovde je deo razvoja bilateralne vojne saradnje sa SAD i to je deo sireg konteksta evroatlantskih integracija, ali i obnavljanja izuzetno dobrih vojnih odnosa koje su Beograd i Vasington nekada imali, doduse 50 godina ranije", rekao je Ponos radiju Glas Amerike na srpskom jeziku.\nNakon visegodisnje pauze, Srbija i SAD su prethodne tri godine obnovile te odnose na, kako je rekao Ponos, "vrlo zadovoljavajuci nacin". "... Sad smo stigli do faze da to moze da bude verifikovano formom kao sto je kancelarija za odbrambenu saradnju, koju ce SAD uskoro, vec pocetkom juna, otvoriti u Beogradu", dodao je Ponos.\nOn je rekao da je od generala Pitera Pejsa i pomocnika drzavnog sekretara Danijela Frida dobio uveravanja da ce americke snage uciniti sve sto je u njihovoj moci da sprece eventualno nasilje na Kosovu i zastite srpsko stanovnistvo kao sto bi to uradile srpske snage kad bi mogle.\nNa pitanje radija da li su americki zvanicnici pominjali pitanje Ratka Mladica i da li ce se vojska u nekom vidu ukljuciti u potragu za haskim beguncem, Ponos je rekao da su njegovi sagovornici "dovoljno obavesteni o nadleznostima Vojske Srbije i nisu pokretali to pitanje na taj nacin".\nPodsecajuci da se vojna policija ukljucila pre nekoliko dana u akciju pretrage vojnog hotela u Beogradu, Ponos je objasnio da se ona u tom slucaju ponasala kao i civilna policija i dodao da "to nije politicko nego pravosudno i strucno pitanje, i to ovde nije bio predmet razgovora".\nPovodom posete Ohaju, Ponos je rekao da od susreta sa zvanicnicima Nacionalne garde te drzave ocekuje mnogo i istakao znacajnu dimenziju njegove posete unapredjenje vojne saradnje kroz obuku i skolovanje.\nNOVI SAD, 22. maja 2007. (Beta) Predsednik Skupstine Vojvodine Bojan Kostres izjavio je danas da Vojvodina moze da bude model po kojem bi se od Srbije mogla napraviti evropska, gradjanska i decentralizovana drzava.\nU saopstenju Kostresovog kabineta navodi se da je u razgovoru sa ambasadorima Slovenije, Austrije i Slovacke u Srbiji i delegacijama Evropske komisije i Evropske agencije za razvoj podsetio na multikulturalnost, multietnicnost i visejezicnost Vojvodine.\nKostres je naveo da ce Vojvodina novim statutom biti definisana kao gradjanska regija i da ce sve nacionalne zajednice koje u njoj zive biti nabrojane kao njeni konstitutivni narodi.\nPredsednik vojvodjanskog parlamenta je rekao da je jedan od osnovnih ciljeva pokrajinske administracije "ocuvanje vojvodjanske raznolikosti kao najveceg bogatstva".\nAmbasador Slovenije u Srbiji Miroslav Luci naveo je da ta zemlja moze da pomogne Srbiji u procesu evropskih integracija, razmenom iskustava i ukazivanjem na probleme sa kojima se Slovenija susretala u procesu pridruzivanja Evropskoj uniji.\nAmbasador Slovacke Igor Furdik ocenio je da ta zemlja moze da posluzi kao primer kako ubrzati proces pridruzivanja EU, dodavsi da se "u socijalnom i ekonomskom smislu ona znacajno promenila na bolje od kada je clanica EU".\nBOJNIK, 22. maja (Tanjug) - Novoimenovani ambasador Svedske u Beogradu Krister Bringeus izjavio je danas u Bojniku da svedska vlada veruje da Srbija ima buducnost u Evropskoj uniji i istakao vaznost koju opstinske uprave u Srbiji imaju u procesu evropskih integracija.\n"Srpski narod treba da izabere sam svoju politicku sudbinu, a moja vlada veruje da Srbija ima buducnost u Evropskoj uniji. A, svaka saradnja pocinje na nivou opstine i zavrsava se u Briselu", rekao je Bringeus. Svedski ambasador je istakao da nije slucajno sto je njegov prvi sluzbeni put van Beograda bas poseta Bojniku i ukazao da je ta opstina primer odlicne saradnje nekoliko donatora Programa MIR2, Vlade Srbije i lokalne samouprave.\nPrilikom posete Jablanickom i Pcinjskom okrugu, gde je obisao projekte koji se realizuju u okviru Programa razvoja i oporavka opstina - MIR2, Bringeus je objasnio da je cilj Programa MIR2 da doprinese jacanju lokalne samouprave u 13 opstina ta dva okruga, odnosno drustveno-ekonomskom razvoju celog regiona.\nBEOGRAD, 23. maja 2007. (Beta) Predsednik Srbije Boris Tadic izjavio je da se Srbija nece odreci Kosova zarad ulaska u Evropsku uniju, jer je Kosovo jedan od kljucnih elemenata identiteta zemlje bez kojeg ona nema sta da trazi u EU.\nU intervjuu za danasnje "Vecernje novosti" on je kazao da od njega niko nije trazio da se Srbija odrekne dela svoje teritorije kako bi usla u EU jer je svima jasno da je to za Srbiju neprihvatljivo.\n"Srbija se nece odreci nijednog dela svoje teritorije, ni prava na clanstvo u EU. Kosovo je jedan od kljucnih elemenata naseg identiteta, a mi bez identiteta nemamo sta da trazimo u EU", kazao je Tadic.\nDodao je da ce se stvari iskristalisati u naredna dva meseca kada ce Savet bezbednosti UN doneti odluku i dodao da ce on, "svom snagom, do poslednjeg trenutka", raditi sve sto je u njegovoj moci da se ne desi najgori scenario.\n"Moramo razgovarati sa svim predstavnicima vaznih drzava sveta, i premijer i ja cemo to uciniti. Da to nismo radili, Kosovo bi odavno bilo nezavisno", kazao je Tadic i dodao da se ne zna kakav ce biti stav Rusije na kraju jer on zavisi samo od njenih interesa.\nKomentarisuci sta ce se dogoditi ako ipak dodje do nezavusnosti Kosova i to sto je premijer Kostunica u ekspozeu govorio o posledicama po odnose sa zemljama koje bi eventualnu podrzale nezavisnost, on je rekao da je siguran da Vlada Srbije nema plan da samoizoluje Srbiju jer bi to jedva docekali zagovornici nezavisnosti Kosova.\n"Prekidanje odnosa i rat sa drugim drzavama nece nam pomoci i niko na to nema pravo", istakao je predsednik Srbije.\nOn je nagasio da su status Kosova i Metohije, saradnja sa Haskim tribunalom i nastavak pregovora sa EU predstavljaju tri prelomne tacke na kojima ce se videti da li ce nova Vlada Srbije biti ogranicenog dejstva ili ce izdrzati pun mandat.\nTadic je kazao da je svestan svih prepreka koje su pred vladom ali da je ipak optimista kada je u pitanju njena buducnost jer stranke koje su je formirale imaju iste ciljeve okada su u pitanjju kljucne stvari.\n"Kada je Kosovo na dnevnom redu, medju nama nema nikakve razlike. Niti je Kostunica tu politku kreirao vise od mene, niti sam ja to cinio vise od njega. Takodje, imamo isti stav da je prikljucenje EU prioritet i da Srbija nema drugog krova, sem tog, evropskog. To, opet, nije moguce ostvariti bez saradnje sa Tribunalom. Dakle, ne vidim gde bi moglo da dodje do problema", naglasio je on.\nGovoreci o toku pregovora i raspodeli resora, Tadic je naglasio da je rec o preuzimanju obaveza koje su nesagledive jer su ministarstva instrument za sprovodjenje odredjene politike a ne samo "deo kolaca".\nZadovoljan sam raspodelom resora jer su ministartva koje ima DS dovoljna za sprovodjenje nase projektovane politike nastavak pregovora sa EU, dobijanje zvanicne kandidature za EU do kraja sledece godine, bele sengenske liste 2009, i spremnosti Srbije za ulazak u EU 2011.godine, kazao je Tadic.\nDodao je da tokom pregovora o formiranju vlade nije bilo reci o o podrsci njemu kao kandidatu demokratskog bloka na predsednickim izborima jer je odbijao takvu vrstu razgovora.\nNa pitanje da li planira da se ponovo kandiduje, Tadic je odgovorio potvrdno.\nBEOGRAD, 22. maja 2007. (Beta) Cilj nove rezolucije o Kosovu nije da se toj srpskoj pokrajini da nezavisnost, vec da se stvore uslovi da kosovske vlasti mogu da zatraze nezavisnost, a da je druge vlade priznaju, izjavio je danas politicki direktor u britanskom ministarstvu spoljnih poslova Mark Lajal Grant (Lyall).\nU intervjuu agenciji Beta, Grant je rekao da se nada da Rusija nece uloziti veto na rezoluciju o Kosovu, vec da ce se sva sporna pitanja resiti "u narednim nedeljama" u pregovorima medju clanicama Saveta bezbednosti UN.\nGrant je rekao da se u americkoevropskom nacrtu rezolucije o Kosovu dostavljenom Savetu bezbednosti UN ne pominje nezavisnost, jer nije, kako je naglasio, na Savetu bezbednosti UN da daje nezavisnost bilo kojoj zemlji, niti nezavisnost "funkcionise" na taj nacin.\n"Ono sto ce rezolucija omoguciti jeste da se stvori okvir na osnovu koga Kosovo moze da trazi nezavisnost i da ga priznaju druge zemlje u svetu. Ono sto trazimo ovom rezolucijom jeste i da se ustanovi mandat za medjunarodno prisustvo na Kosovu njegovo produzenja i izmena", rekao je Grant.\nBritanski diplomata je naglasio da su kljucni elementi nacrta rezolucije usvajanje preporuka za status Kosova specijalnog izaslanika UN Martija Ahtisarija i uredjenje mandata medjunarodnog prisustva.\nDodao je da ta rezolucija treba da zameni Rezoluciju 1244.\nGrant je rekao da ce se o americkoevropskom predlogu rezolucije o Kosovu glasati u Savetu bezbednosti UN "onda kada se utvrdi da postoji vecina za to".\nOn je rekao da je tesko precizirati vremenski okvir, ali da su u pitanju nedelje, a ne meseci.\n"Nacrt rezolucije o Kosovu je predstavljen prosle nedelje i vode se intenzivne rasprave o njemu medju clanicama Saveta bezbednosti UN. I kada se utvrdi da postoji vecina za tu rezoluciju, onda ce se glasati o njoj u SB UN. Tesko je predvideti kada ce se to tacno desiti, ali ocekujem da su u pitanju nedelje, a ne meseci", rekao je on.\nUpitan o mogucnosti da Rusija stavi veto na rezoluciju o Kosovu, a nakon cega bi se neke zemlje odlucile na jednostrano priznavanje kosova, Grant je ocenio da bi ruski veto bio "nepozeljan ishod".\n"Ne bih zeleo da spekulisem sta bi se desilo u takvim okolnostima. Nadamo se i ocekujemo da Rusija nece staviti veto na rezoluciju. Ako imaju teskoce sa tom rezolucijom, onda ce se o tome raspravljati u pregovorima u Savetu bezbednosti UN", rekao je on.\nGrant je rekao da ce u nacrtu rezolucije o Kosovu biti uvazene one izmene koje ne budu menjale sustinu te rezolucije, zasnovane na preporukama Ahtisarija.\n"Ako bude bilo ruskih predloga koji ne menjaju sustinu rezolucije, a njena priroda je prihvatanje Ahtisarijevog predloga, odnosno ako se zadrze kljucni elementi, onda je sasvim moguce da se razmotre izmene koje predlozi bilo koja clanica Saveta bezbednosti UN, ukljucujuci Rusiju", rekao je on.\nUpitan da li bi nezavisnost Kosova mogla da radikalizuje prilike u Srbiji i utice na njenu saradnju s medjunarodnom zajednicom, Grant je izrazio nadu da se "to nece destiti" i ukazao da je resenje za stabilnost regiona u clanstvu u EU.\n"Preneta su nam cvrsta opredeljenja da i Srbija i Kosovo zele da budu clanice EU i NATO. Podrska evopskoj opredljenosti i buducnosti Srbije i Kosova, kao i svih zemalja reigona, snazan je interes britanske vlade. To je pravac u kome bismo voleli da vidimo Srbiji kako napreduje i mi smo ohrabreni snaznim evropskim opredeljenjem nove vlade", rekao je on.\nU kontekstu nastavka pregovora Srbije i EU o stabilizaciji i pridruzivanju, Grant je pozdravio spremnost nove vlade za saradnju s Haskim tribunalom, ali je dodao da Beograd sada treba da predje na konkretna dela.\n"Ako vlada bude voljna da pokaze da je spremna da predje sa vrlo snazne politicke opredeljenosti na konkrentu akciju, onda ce britanska vlada uloziti snazne napore da se sto pre obnove pregovori o Sporazumu o stabilnosti i pridruzivanju. Nadam se da je to pitanje nedelja", rekao je on.\nGrant se danas u Beogradu sastao sa najvisim zvanicnima Srbije, a danas popodne ce posetiti Kosovsku Mitrovicu, gde ce se sastati sa predstavnicima kosovskih Srba. On ce sutra u Pristini razgovarati sa predstavnicima kosovskih institucija i UNMIKa.\nPRISTINA, 23. maja (Tanjug) - Politicki direktor u britanskom ministarstvu spoljnih poslova Mark Lajal Grant izjavio je danas u Pristini da ne postoje rokovi za rezoluciju Ujedinjenih nacija o buducnosti Kosova, ali je izrazio nadu da ce odluka o tom pitanju biti doneta u roku od nekoliko sedmica u Savetu bezbednosti UN.\n"Nadamo se da ce biti moguce doneti rezoluciju...u narednih nekoliko sedmica u Njujorku", rekao je Grant i dodao da po tom pitanju "ne postoji (utvrdjen) rok". "Vaznije je doci do pravog ishoda, nego do brzog ishoda", istakao je Grant, koji je pozvao kosovske Albance da pokazu strpljenje, preneo je AP.\nPRISTINA, 23. maja 2007. (Beta) Politicki direktor Ministarstva spoljnih poslova Velike Britanije Mark Lajal Grant rekao je danas da ne moze da iskljuci mogucnost da ce doci do promene predloga rezolucije o Kosovu koju su pripremile SAD i pojedine clanice EU.\nPoliticki direktor Forin ofisa izrazio je, medjutim, u Pristini ocekivanje da ce nova rezolucija Saveta bezbednosti UN o Kosovu biti brzo usvojena.\n"Sada ne gledamo druge alternative. Zelimo da se rezolucija usvoji, ali je jasno da ce biti razgovora medju clanovima Saveta bezbendosti. Ne zelim da kazem kakve ce se izmene izvrsiti u predlogu rezolucije koja je na stolu i o kojem se raspravlja. Radi se o pregovarackom procesu, o dinamicnom procesu", rekao je britanski zvanicnik.\nPrema njegovim recima, potrebna je rezolucija koja ce doneti jasan buduci status Kosova, koju istovremeno treba da podrze svi clanovi SB UN.\nGrant je, nakon susreta sa predsednikom Kosova Fatmirom Sejdijuom, rekao da nema vremenskih rokova za usvajanje rezolucije o Kosovu koja ce se zasnivati na planu medjunarodnog posrednika Martija Ahtisarija i koja predvidja nadziranu nezavisnost.\nSejdiu je izrazio nadu da ce SB UN imati jedinstveni stav o Kosovu i da Kosovari nemaju potrebe za unilateralnim merama.\nPre posete Kosovu Lajal Grant se u Beogradu sreo sa najvisim zvanicnicima Srbije. Juce je u severnom delu Kosovske Mitrovice takodje razgovarao sa predstavnicima Srpskog nacionalnog veca Kosova i Metohije.\nBEOGRAD, 23. maja 2007. (Beta) Savetnik u ambasadi Rusije u Beogradu Oleg Dziza rekao je danas da ce stav Rusije o statusu Kosova ostati nepromenjen i da konacno resenje mora biti prihvatljivo i za Srbiju.\nDziza je za agenciju Beta rekao da Rusija nece promeniti stav, bez obzira na sve pokusaje SAD.\n"Mi iz tehnickih razloga ne koristimo rec veto, ali ukoliko konacno resenje statusa Kosova ne bude prihvatljivo za Srbiju, mi ga necemo podrzati", rekao je on.\nRuski diplomata bio je ucesnik na danasnjem okruglom stolu u organizaciji Srpske liberalne stranke pod nazivom "Ahtisarijev plan i njegovi nedostaci".\nOsim njega na skupu su ucestvovali i sekretar ambasade Slovacke u Beogradu Tomas Ferko i predstavnici Srba sa Kosova.\nTomas Ferko je na skupu rekao da Slovacka insistira na odrzivom i pravednom resenju statusa Kosova.\nFerko je rekao da ce Slovacka takav stav zastupati i u Savetu bezbednosti, gde je nestalna clanica.\nPredsednik Zajednice srpskih opstina na Kosovu i Metohiji Marko Jaksic rekao je agenciji Beta da se nada da ce Rusija staviti veto na eventualnu odluku o nezavisnosti Kosova.\n"To nam je jedina sansa, ukoliko Rusija stavi veto, medjunarodnoj zajednici jedino preostaju novi pregovori o konacnom statusu Kosova", dodao je Jaksic.\nMOSKVA, 23. maja (Tanjug) - Austrija bi vise volela da se za buduci status Kosova i Metohije pronadje sporazumno resenje prihvatljivo i za srpsku i za albansku stranu, ali ako takvo resenje ne bude moguce, neophodno je da "pravicno resenje" pronadje Savet bezbednosti UN, jer je opasno "zadrzavanje sadasnje situacije bez resenja ili perspektive", izjavio je juce predsednik Austrije Hajnc Fiser.\nFiser je u intervjuu agenciji Interfaks uoci danasnje posete ruskog predsednika Vladimira Putina Becu izrazio uverenje Evropske unije da je resenje potrebno radi stabilnosti i bezbednosti u regionu i rekao da je "zajednicka pozicija" da je specijalni izaslanik UN Marti Ahtisari tokom "intenzivnih pregovora"dosao do "dobro izbalansiranog predloga za resenje, koje uvazava interese Srba koji zive na Kosovu".\n"Mi sa svoje strane smatramo da taj predlog treba da bude osnova zadonosenje resenja SB UN", rekao je on. Austrijski predsednik je istakao da "i Rusija i Austrija imaju zajednicki interes koji se ogleda u uspesnom preobrazaju regiona" ali da je "za zavrsetak tog procesa neophodno pronaci resenje za pitanje statusa Kosova".\nGovoreci o tome da li slucaj Kosova moze da postane presedan -kao sto tvrdi Rusija - Fiser je rekao da su se "UN, uzimajuci u obzir specificnu istoriju Kosova i narocitu odgovornost medjunarodne zajednice,same obavezale da Kosovo izdvoje kao poseban slucaj". Fiser je dodao da "ceni mnoge plodonosne kontakte i redovnu razmenu misljenja izmedju austrijskih i ruskih predstavnika u odnosu na Zapadni Balkan" i izrazio uverenje da su i Austrija i Rusija slazu u tome da "evropska perspektiva igra vaznu ulogu za ceo region, ukljucujuci Srbiju i Kosovo". "To je najbolja garancija da ce svi ljudi moci da zive dostojanstveno u miru i bezbednosti", rekao je predsednik Austrije.\nPRISTINA, 23. maja 2007. (Beta) Zamenik glavnog pregovaraca za status Kosova Alber Roan izjavio je da preporuke Martija Ahtisarija ne treba da se menjaju, jer se na taj nacin kvari cela struktura paketa u kojem se kaze da je nadzirana nezavisnost jedino resenje koje se moze implementirati.\nU intervjuu za "Koha ditore" Roan je rekao da se u Savetu bezbednosti, od kojeg ocekuje da sto pre donese odluku, o predlogu Ahtisarija ne moze voditi rasprava.\nOn je kazao kako UNOSEK nema plan B u resavanju statusa Kosova niti mogucnost povratka nazad.\n"Dali smo predlog koji se zasniva na rezoluciji Saveta bezbednosti UN i verujemo da je nova rezolucija Saveta bezbednosti najbolji nacin da se dalje resava ovaj problem", kazao je Roan.\nOn je izrazio nadu da ce "Savet bezbednosti preuzeti na sebe odgovornosti koje mu pripadaju".\n"Sta ce se dogoditi ako se to ne desi ili bude kasnjenja to mi ne znamo i nije nas posao, jer smo mi nas posao zavrsili", izjavio je zamenik glavnog pregovaraca za status Kosova.\nOdgovarajuci na pitanje da li izostanak nove rezolucije Saveta bezbednosti onemogucuje uspostavljanje misije EU na Kosovu, Roan kaze da se ne iskljucuje mogucnost uspostavljanja buduce misije EU, kako je predvidjeno planom Ahtisarija i ako se u Savetu bezbednosti UN ne donese nova rezolucija o Kosovu i istice kako ovu ideju treba razraditi.\n"Zemlje EU imaju pravo na suverenu odluku o tome. Sigurno je da je njihovo planiranje zasnovano na pozivu, odnosno rezoluciji Saveta bezbednosti, medjutim ako se to ne desi bice mnogo teze da se uspostavi takva misija", ocenio je Roan.\nOn je dodao da, medjutim, postoji jos jedan aspekt, da ce "ukoliko ne bude nove rezolucije Saveta bezbednosti, UNMIK ostati na Kosovu. EU ne moze da zauzme mesto UNMIKa dok je on ovde. To ce zavisiti od mnogih drugih faktora i buducih kretanja".\nBEC, 23. maja (Tanjug) - Prenagljeno resenje za Kosovo, bez uzimanja u obzir medjunarodnog prava, moze voditi ka eskalaciji situacije, upozorio je danas ministar inostranih poslova Rusije Sergej Lavrov na zasedanju Stalnog saveta Organizacije za evropsku bezbednost i saradnju (OEBS) u Becu, saznaje Tanjug u diplomatskim izvorima.\nLavrov u govoru kojim se obratio izvrsnom telu OEBS-a, u zatvorenom delu zasedanja, nije direktno spomenuo Kosovo, ali kada je govorio o principima na kojima se zasniva OEBS, on je podsetio da glavni princip medjunarodnih odnosa mora biti vladavina prava, da se ti principi ne smeju rusiti, kao sto se to pokusava u Srbiji, gde se primenjuju dupli standardi, kako je rekao.\nSef ruske diplomatije je u diskusiji, na izlaganja diplomatskih predstavnika zemalja clanice OEBS, posebno u osvrtu na istupanje predstavnika SAD koji je naglasio da je sadasnji status kvo na Kosovu neodrziv i da zbog toga treba sto pre da se usvoji resenje, skrenuo paznju na teroristicke napade koji su se dogodili skoro u Turskoj i koji se desavaju sirom sveta. "Prenagljeno resenje dovelo bi samo do eskalacije situacije", podvukao je Lavrov vezano za Kosovo. Inace, SAD su snazno podrzale predlog izaslanika UN Martija Ahtisarija za buduci status Kosova koji ukljucuje nezavisnost.\nDiplomatski predstavnik Vasingtona je rekao da se pitanje Kosova mora sto pre resiti, ukazujuci da su SAD u dijalogu sa Rusijom i da se nadaju da ce se pronaci zajednicki jezik da se taj problem resi na Savetu bezbednosti UN.\nAmbasador Srbije pri OEBS-u Miroslava Beham je u svom izlaganju ocenila kao pogresno razmisljanje to sto se sve cesce postavlja pitanje da se pomoc Rusije Srbije oko Kosova tumaci udaljavanjem Beogarda od Evropske unije. "Rusija i Srbija jesu Evropa i ne mogu da se udalje od Evrope. Ako se misli na EU kada se govori o Evropi, onda je neophodno da se Rusija i EU priblize i proces ujedinjenja starog kontinenta, koji je zapoceo posle toliko decenija podela, zavrsi", nagalsila je ona.\nUkazujuci da Helsinski finalni akt, kao osnovni dokument OEBS-a, garantuje pravo na teritorijalni integritet drzava i nepovredivost granica, ona je upozorila da jedan deo medjunarodne zajednice zeli nezavisnost Kosova protivno volji Srbije i tako joj oduzme 15 odsto teritorije. "To je neprihvatljivo i predstavlja opasan presedan", istakla je ona i ukazala da jedino moguce resenje za Kosovo jeste dogovoreno, dodajuci da je potrebno nastaviti razgovore na osnovu medjunarodnog prava i evropskih vrednosti.


Božićni turnir u malom fudbalu u Novoj Varoši - PPmedia\nBožićni turnir u malom fudbalu u Novoj Varoši\nPosted on\t25 децембра, 2019 9:31 am by adminpp033\nNova Varoš – Božićni turnir u malom fudbalu, jedanaesti po redu odigraće se od 3. do 5. januara iduće godine u gradskoj sportskoj dvorani u Novoj Varoši, a prvoplasiranoj ekipi u konkurenciji seniora pripašće nagrada od 200 hiljada dinara. Turnir organizuje Sportski savez opštine pod pokroviteljstvom lokalne samouprave.\nDetalj sa prošlogodišnjeg uručenja nagrada najboljima na turniru, foto: www.ppmedia.rs A.Rovčanin\nBožićnom turniru igraće se u tri starosne kategorije, ali će nagradni fond za kadete i veterane zavisiti od broja prijavljenih ekipa. Кao i na prethodnih deset turnira i na ovom se očekuje da će najveće interesovanje biti za seniore. Pobedniku turnira u seniorskoj konkurenciji pripašće 200 hiljada dinara, drugoplasiranoj ekipi 100 hiljada dinara, dok je nagrada za treće mesto 50 hiljada, a za četvrto 10 hiljada dinara. Organizatori su obezbedili bogate nagrade i za publiku, a cena dnevne karte je 50 dinara.\nBožićni turnir u Novoj Varoši je jedan od najbolje organizovanih i najmasovnijih turnira u malom fudbalu u Zapadnoj Srbiji, a po tradiciji na tribinama se traži karta više. Prijave ekipa vrše se do 2. jannuara u 12 sati, dok je žreb sat kasnije. Više informacija o samom turniru može se dobiti na telefon 064/ 158-93-97. Кotizacija po ekipi je deset hiljada dinara za seniore, pet hiljada za veterane i dve hiljade dinara za kadete.\nОзнаке: Božićni turnir, mali fudbal, Sportski savez Nova Varoš, vesti nova varoš


UZICE na Internetu 30. 4.1998.\nBroj 17 30. april 1998. office@uzice.bis.co.yu\n* * * - Dogadjaj nedelje - DOZIRANJE SANKCIJA\nDrustvo - PRVOMAJSKE STREPNJE\nKultura - "KIR JANJA" U UZICKOM POZORISTU\n- "JEDINSTVO" - POLA DECENIJE NA VRHU\nKIK-BOKSER SVETLANA PAVLOVIC PRVAK\nOLIVERA JEVTIC POBEDNIK\nJucasnjim odlukama Kontakt-grupe u Rimu o doziranju sankcija kao nacinu pritiskanja Jugoslavije za resavanje kosovskog pitanja i sprovodjenja preporuka iz Gonzalesovog izvestaja, potvrdjena je jasna namera medjunarodne zajednice, pre svega SAD, da natera predsednika Milosevica da sprovede zahteve koji su mu postavljeni.\nBlokiranje imovine nase zemlje u inostranstvu sledeci je stepen u pojacavanju pritiska, a ako ne bude ocekivane saradnje najavljena je i sledeca mera - sprecavanje daljeg investiranja u nasu privredu. Sa ovim merama nije saglasna jedino Rusija.\nOvoga puta data su i vrlo primamljiva obecanja u slucaju da nasa zemlja prihvati preporuke Kontakt-grupe, pre svega obecanje o povratku u medjunarodne institucije.\nKontakt-grupa je u saopstenju taksativno nabrojala sta ocekuje od Jugoslavije. Sve se svodi na dijalog na Kosovu i demokratizaciju politickog i drustvenog zivota u Srbiji. Pritom se istice odlucno protivljenje nezavisnosti Kosova i terorizmu koji tamo sprovode albanski separatisti.\nKontakt-grupa je najavila novi sastanak u maju u Bonu na kome ce biti razmotreno sprovodjenje ovih preporuka iz Rima.\nVece uoci Medjunarodnog praznika rada razlikuje se od ostalih po nesto vecem kupovanju u trgovinama jer naredna dva dana prodavnice uglavnom nece raditi. To i jeste primereno veoma slaboj kupovnoj moci stanovnistva, ali i odsustvu zelje da se praznik obelezava. Nema organizovanih uranaka, praznik je jedino zato sto su neradni dani.\nMedjutim, uz ovaj, nekada bogato slavljeni praznik, pojacavaju se dileme i strepnje kako ce proteci jos jedna teska godina u Jugoslaviji. Optimisticke prognoze Vlade nemaju pokrice u stvarnosti, jer inflacija ponoco preti, Kosovo se ne smiruje, a Kontakt-grupa najavljuje jos ostrije sankcije prema nasoj zemlji.\nIako jos nema zvanicnih statistickih pokazatelja o porastu cena posle devalvacije, slobodne procene govore o padu standarda do 30 odsto na ionako nizak nivo zadovoljavanja osnovnih zivotnih potreba. Marka se stabilizovala na novom zvanicnom kursu od 6 dinara, odnosno 6,2 ako kupujete u banci ili na ulici jer i bankari i dileri imaju svoju proviziju.\nDrzavni sindikat je u svom prvomajskom proglasu pozvao na reforme kao put izlaska iz krize, ali tesko da ce od privrednih reformi u ovoj godini ista biti obzirom na politicke i ekonomske pretnje.\nPojacavanje medjunarodnih sankcija trenutno je vise psiholoska pretnja, jer te sankcije prakticno nisu ni ukidane. Ali svakako nisu mala opasnost da se i ovo malo preostalih uspesnih firmi i onih koje su krenule sa ozivljavanjem - dokrajci.\nEkonomsko, moralno i kulturno propadanje srpskog naroda, na zalost, nastavlja se.\n"KIR JANJA" U UZICKOM POZORISTU\nNa sceni uzickog pozorista veceras gostuje Narodno pozoriste iz Beograda sa predstavom "Kir Janja". Naslovnu ulogu tumaci Predrag Ejdus.\n"JEDINSTVO" - POLA DECENIJE NA VRHU\nOdbojkaski klub "Jedinstvo" najuspesniji je uzicki tim u istoriji sporta u gradu na Djetinji. Proslog cetvrtka, u Hali sportova u Velikom parku, pobedile su "Postar" iz Beograda sa 3:1 u setovima u finalu plej-ofa i tako peti put zaredom osvojile titulu prvakinja Jugoslavije u odbojci.\nTrener Darko Zakoc, kapiten Jasmina Radovanovic Mazalica i njene drugarice, kao i rukovodstvo kluba, zasluzili su ova priznanja jer je vec pola decenije predano rade da sacuvaju i potvrde titulu najboljeg. To im je uspelo i u ovoj godini.\nDosadasnji nastupi uzickih odbojkasica u evropskoj Ligi sampiona vise su znacili novo iskustvo nego sto se nesto realno moglo ocekivati u tako jakoj konkurenciji. Ovoga puta, uz pojacanja sa novim kvalitetnim igracicama, planovi i u evropskom takmicenju su ozbiljniji. Pozelimo uzickim odbojkasicama nove uspehe, uz cestitke za osvojenu titulu sampionki u sezoni 1997/98.\nKIK-BOKSER SVETLANA PAVLOVIC PRVAK MEDITERANA\nNedavno smo pisali o uspehu Uzicanke Svetlane Pavlovic na jugoslovenskom takmicenju kik-boksera u Novom Sadu, a sada nova radosna vest. Svetlana je na otvorenom prvenstvu Mediterana, gde su ucestvovale takmicarke iz 15 zemalja, najbolja. Osvojila je zlatnu medalju u kategoriji preko 65 kilograma. Ocekuje je Evropsko prvenstvo gde ce mozda biti i kapiten nase reprezentacije kik-bokserki.\nOLIVERA JEVTIC POBEDNIK BEOGRADSKOG MARATONA\nUzicanka Olivera Jevtic jos jednom je potvrdila da je najbolja jugoslovenska atleticarka. U polumaratonskoj trci na tradicionalnom takmicenju u Beogradu, Olivera je na cilj stigla prva i tako ponovila svoj proslogodisnji uspeh na ovom istom takmicenju.\nFudbaleri uzicke "Slobode" prekinuli su seriju pobeda koje su ih dovele do cetvrtog mesta na tabeli Druge savezne lige-grupa Zapad. Ovoga puta izgubili su od ekipe "Berana" sa 2:1.


Juventusova svlačionica raspravljala o Ronaldu - Ovo je odluka! - Sportske.net\nKad Juventus proda igrača, Englezi ne znaju šta će, suspendovali "čudo od deteta"!Zabrinuti Juventus, sastanak sa Kristijanom, evo šta je tema, Kasano pominje suspenziju!Kjelini prvo navijao za Milan, pa "postao pametniji"...Odbio ugovor, ide Pogbinim putem?Ronaldo i Juventus - Zakon ćutanja!\nKristijano Ronaldo tvrdi da je spreman, igraće sutra protiv Litvanije i u nedelju protiv Luksemburga, Juve ćuti kada je u pitanju zamena protiv Milana, ali i reakcija Portugalca.\nSada navodno nije napustio stadion pre poslednjeg zvižduka, iako je bio razočaran zamenom, ali i igrom.\nKristijano je na Instagramu napisao, "teška i važna pobeda", a novinarima u domovini nije davao izjave.\nU međuvremenu, ključni igrači Juventusove svlačionice, povređeni kapiten Kjelini, zatim Bonući i Bufon su održali sastanak kako bi zauzeli poziciju kada je Ronaldo u pitanju.\nPrema tvrđenju italijanske štampe, odlučeno je da se priča ne širi.\nNaime, saigrači su na strani Ronalda, tačnije ne vide problem u njegovoj nervozi, pre svega jer je za ovih godinu i po dana pokazao da je veliki borac, nijednog trenutka nije sebe isticao u prvi plan.\nPotvrdila se priča koja ga prati i o kojoj svedoče mnogi koji su bili sa njim u ekipi.\nNaime, Portugalac prvi dolazi na treninge, poslednji odlazi, uvek trenira maksimalnom snagom, i osim klupskih insistira na individualnim treninzima u teretani.\nUz to, nije napravio ni jedan problem u Juventusu, niti se raspravljao sa saigračima oko bilo čega, sve vreme se ponaša kao deo grupe.\nOvo mu je prvi ispad, i jednostavno igrači ne smatraju da je stvar toliko strašna koliko je naduvavaju mediji na Apeninima pokušavajući da unesu razdor u uvek jedinstvenu svlačionicu Juventusa.\nKakva je pozicija kluba?\nSlična, oni više brinu o povredi, a sigurno da se neće odreći Ronalda i prihoda koji im donosi, on je "zlatna koka" iako trenutno nije u formi.\nSari nema problem, ali takođe ni strah da zameni Ronalda ili ga ostavi na klupi, ako nije spreman. Kristijano se vraća u ponedeljak, u klubu veruju da će biti u timu za desetak dana kada Juventus čeka teško gostovanje u Bergamu gde u šampionatu i u kupu nisu pobedili već tri godine.


Prema zvaničnim podacima za period januar - jun tekuće godine, 6.180 parova potpisalo je razvod, od toga 3.403 na severu, a 2.777 na jugu zemlje. U istom periodu prošle godine na razvod su se odlučila 5.073 para, pa je tako na severu zemlje njih 2.985 potpisalo papire za razvod, a na jugu 2.085, što je ujedno pokazatelj da je trend razvoda u porastu u svim delovima zemlje.\nIako se u Srbiji godišnje više potpiše brakova nego razvoda, to ipak nije dovoljno da bi stanje bilo zadovoljavajuće. Prema najnovijim podacima, u prvoj polovini ove godine sklopljeno je ukupno 15.474 braka, od toga 8.465 na severu i 7.009 na jugu Srbije, što je u poređenju sa istim periodom prošle godine nešto manje, kada je ukupno sklopljeno 15.770 brakova, od toga 8.656 na severu i 7.114 na jugu.\nAdvokati objašnjavaju da brakovi najčešće pucaju ako par nema dece, ako ima elemenata porodičnog nasilja ili pak dođe do prevare. Najčešće se dešavaju razvodi u rasponu između pete i sedme godine zajedničkog života, ali ima i primera kada dođe do razvoda i posle 20 godina braka.\n- Na razvod se parovi odlučuju ako nemaju zajedničke dece, to se nekada desi posle tri godine, pet, ili kasnije. Dešavaju se razvodi i zbog porodičnog nasilja, netrpeljivosti, ili ako jedan od partnera ode od kuće zbog neke druge vanbračne veze. U proseku su u braku po pet godina, ako nemaju dece odlučuju se da se sporazumno razvedu, što se tiče nasilja u porodici, brakovi pucaju ili posle godinu do dve dana, ali i posle desetak godina. Što se tiče prevare, do razvoda dolazi uglavnom posle 15 ili 20 godina zajedničkog života kada jedno od partnera napusti porodični dom, objašnjava advokatski pripravnik Mina Krstić.\nSporazumno se dvoje bračnih partnera mogu razvesti jednim ročištem, ali u proseku se sve završi za tri do četiri meseca, u zavisnosti od dogovora oko dece i zajedničke imovine. Psiholozi objašnjavaju da se brak može i sačuvati, ali samo u slučaju ako su oba partnera voljna da tome doprinesu.\nMaja Stojanović, psiholog i porodični psihoterapeut u Centru za socijalni rad u Nišu, objašnjava da je najbolje kada partneri odmah prepoznaju problem i krenu da ga rešavaju, te se tada postiže i najbolji rezultat.\n- Radim u savetovalištu za porodicu i često se susrećem sa parovima koji su prepoznali teškoće, najčešće jedan od njih prvi inicira dolazak, ali je naravno potreban pristanak i onog drugog kako bi terapija bila uspešna. Svaki ljudski odnos je recipročan, u svakom odnosu učestvuju svi i doprinose da se taj odnos kreira na ovaj ili onaj način. Ono na čemu radimo su promene u relacijama, ne na promene ličnosti, jer ne možemo mi da menjamo osobu, ali možemo da menjamo način na koji komuniciramo. Partneri se često žale da im je komunikacija loša, da se ne razumeju, da malo komuniciraju, da se svaki pokušaj pretvori u raspravu i svađu, objašnjava psihoterapeut.\nAdvokati na KiM od danas u opštem štrajku


NATO računa prije svega na Albaniju, Kosovo i Hrvatsku a Rusija se koncentriše na Srbiju i RS. Rusija želi vojnu bazu RS, a opcija razmjene teritorija koja bi dovela do podjele BiH i dalje postoji, piše njemački Die Welt.\n“Borbena gotovost” Srbije je ojačana – tako je predsjednik Aleksadar Vučić opisao isporuku po trideset oklopnih vozila BRDM-2 i modernizovanih tenkova T-72 iz Rusije. “Vijest vraća u fokus težnje Srbije da modernizuje svoju vojsku i uz to izgradi sopstvenu funkcionalnu industriju oružja”, piše o tome njemački list Die Welt, prenosi Deutsche Welle.\n“To je potencijalno eksplozivno – jer Srbija se oslanja na Rusiju, zemlju koja je u Ukrajini pokazala riješenost da oružanim nasiljem proširi svoju zonu uticaja”, piše u tom tekstu Boris Kalnoki, dopisnik Welta iz Budimpešte.\n“Kada se to zna, posebno prijeteće zvuči najava Vlade Srbije da će u slučaju nužde napasti Kosovo, ako ta zemlja stvori sopstvenu armiju”, piše Welt.\nDio opšteg naoružavanja\n“Do 2030. Varšava čak želi da prebaci ovu vrijednost i izdvoji 2,5 odsto BDP za naoružanje, posebno za super moderne – i super skupe – američke avione F-35 sa stelt tehnologijom”, dodaje se u tekstu.\n“S obzirom da to predstavlja jačanje NATO u regionu, nije iznenađujuće što Rusija parira. Dok NATO u bivšoj Jugoslaviji računa prije svega na Albaniju, Kosovo i Hrvatsku, dotle se Rusija koncentriše na Srbiju i Republiku Srpsku, srpski entitet u Bosni. SAD na Kosovu imaju jednu od svojih najvećih vojnih baza – Kamp Bondstil. Rusija želi da u bosanskoj srpskoj republici napravi svoju vojnu bazu”, piše u članku koji je objavio Welt.\nKako su Srbi ekonomski slabiji od članica EU iz regiona, Moskva im poklanja oružje: Srbija dobija, osim pomenutih tenkova, šest borbenih aviona tipa MiG 29, Bjelorusija je dala još osam. Posljednja isporuka bila je u februaru ove godine. Srbija će imati – kada modernizacija aviona bude gotova – najjače vazdušne snage u regionu.”


Predsjednik Srbije potpisao sa državnim sekretarom SAD Sporazum o statusu snaga\nPredsjednik Srbije Boris Tadić i američki državni sekretar Kondoliza Rajs potpisali su danas u Vašingtonu Sporazum o statusu snaga (SOFA) kojim se, između ostalog, regulišu prava i obaveze američkih vojnika na teritoriji Srbije.\nRiječ je o sporazumu koji su SAD potpisale sa svim državama saveznicima, a SOFA je istovremeno jedan od dokumenata na kojem se temelje svi vojni bilateralni odnosi Sjedinjenih država sa drugim zemljama.\nDržavni sekretar Kondoliza Rajs kazala je nakon razgovora sa predsjednikom Tadićem da Vašington dijeli viziju Srbije i Balkana koju je predočio predsjednik Tadić.\n«Upravo smo završili veoma dobar razgovor i čuli viziju predsjednika Tadića, za koju mislim da je naša zajednička vizija srpske budućnosti - Srbije kao zemlje prosperiteta, demokratije i snage stabilnosti na Balkanu i u Evropi. Evropa je, naravno, prošla kroz ogromne promjene u proteklih 20 godina i mi se radujemo nastavku te transformacije koja će omogućiti Srbiji i Balkanu da pronadju potpuni mir i stabilnost. Sporazum o statusu snaga koji sada potpisujemo je vrlo prikladan, jer Srbija i SAD imaju dobru saradnju, i radujem se produbljenju odnosa naših odbrambenih snaga i produbljenju našeg prijateljstva», kazala je Rajsova.\n"Uvjeren sam da SAD imaju interes da Srbija bude stabilna zemlja koja doprinosi prosperitetu čitave jugoistočne Evrope", rekao je Tadić i dodao da bez demokratske Srbije, kao buduće članice EU i evroatlanstkih struktura, nema prosperiteta na Balkanu.\nTadić je, odgovarajući na pitanje Glasa Amerike, nakon susreta sa Kondolizom Rajs rekao da je američkom državnom sekretaru prenio stav pregovaračkog tima Beograda o budućnosti Kosova.\nPredsjednik Srbije je rekao i da pregovori o statusu Kosova nisu direktno povezani sa problemom saradnje Beograda sa Haškim sudom i - konkretno - hapšenjem i predajom Ratka Mladića na kojem insistiraju SAD.\nTadić je popodne razgovarao i sa američkim potpredsjednikom Dikom Čejnijem i liderima Spoljnopolitičkog odbora predstavničkog doma Kongresa, Henrijem Hajdom i Tomom Lentošom.\nPrvi javni govor predsjednika Srbije u SAD\nEkspoze Borisa Tadića u vašingtonskoj fondaciji Heritidž, u četvrtak, bio je prvi javni govor koji je jedan predsednik Republike Srbije ikada održao u SAD. U izlaganju naslovljenom ”Srbija i njeno mesto u svetu“ predsednik Tadić je američkoj publici preneo svoju viziju Srbije kao stabilne, demokratske zemlje koja će postati - kako je rekao - ”glavni stožer u bezbednosnoj strukturi NATO-a na Balkanu“.\nUpozoravajući i na negativne posledice moguće nezavisnosti Kosova po region, predsednik Srbije nije propustio da predstavi proaktivni i energični prilaz Srbije i drugim regionalnim problemima: najavio je da će njegova zemlja u oktobru biti domaćin važnog regionalnog samita posvećenog borbi protiv trafikinga i organizaovanog kriminala.\nSa predsednikom Tadićem je posle njegovog izlaganja razgovarala Maja Draker i zamolila ga za Glas Amerike kaže šta očekuje kada se posle ove vrlo uspešne posete vrati Srbiju.\nU petak , predsjednik Srbije bi trebalo da razgovara sa sekretarom za odbranu Donaldom Ramsfeldom. Nakon sastanka u Pentagonu, tadić će sa komandantom Nacionalne garde SAD Stivenom Blamom i senatorom Džordžom Vojinovičem otputovati u Ohaju gdje će sa lokalnim zvaničnicima dogovarati detalje saradnje vojske Srbije sa Nacionalnom gardom Ohaja, koja je odredjena kao strateški partner Srbije u domenu odbrane.


Okrugli sto ZA novu politiku prema mladima u Novom Pazaru u organizaciji Foruma 10 održan je u četvrtak, 17. septembra putem onlajn platforme Zoom. U radu okruglog stola, kojim je zvanično započeta realizacija istoimenog projekta, učestvovali su predstavnici/ce organizacija civilnog društva koje su aktivne u oblasti rada sa mladima na lokalnom nivou.\nOkrugli sto je organizovan sa ciljem da informiše zainteresovanu javnost, a pre svega organizacije civilnog društva koje deluju na lokalnom nivou, o ciljevima i planiranim aktivnostima u okviru projekta. Pored toga, okrugli sto je omogućio razgovor o aktuelnoj politici i budućoj saradnji među organizacijama civilnog društva usmerenoj ka unapređenju politike prema mladima u Novom Pazaru.\nRazlog za pokretanje jedne ovakve inicijative leži u činjenici da Novi Pazar još od 2012. godine nema strateška dokumenta koja bi odredila okvir i pravac politike prema mladima i ovim projektom ćemo inicirati donošenje odluke o početku izrade novih dokumenata u ovoj oblasti na lokalnom nivou. Takođe, insistiraćemo da predstavnici/ce mladih iz redova OCD ili koje će predložiti OCD dobiju svoje mesto u Savetu za mlade pri lokalnoj samoupravi i tako budu u prilici da se njihov glas čuje na mestima odlučivanja - naveo je na početku razgovora Teo Taraniš, koordinator projekta.\nKakva politika prema mladima je potrebna Novom Pazaru, šta treba da budu njeni prioriteti u narednom periodu i kakve su mogućnosti zajedničkog delovanja organizacija civilnog društva prema donosiocima odluka, samo su neka od pitanja o kojima se razgovaralo.\nVeć duže vreme ne postoji politika koja bi odgovorila na potrebe mladih u Novom Pazaru. Mi sada kao grad moramo da kreiramo potpuno novu politiku, a tu organizacije civilnog društva treba zajedno da rade i nastupaju - istakla je Nusreta Brunčević, predstavnica NVO Svetionik.\nSead Biberović iz NVO Urban In, osvrćući se na prioritete u politici prema mladima, je dodao da tri stuba omladinske politike na lokalnom nivou čine relevantni strateški dokumenti u toj oblasti, Savet za mlade pri lokalnoj samoupravi i lokalna Kancelarija za mlade. Osim prva dva gde je uočeno da su promene potrebne, mislim da je potrebna i promena u načinu funkcionisanja i trećeg stuba kako bi mladi u Novom Pazaru Kancelariju za mlade počeli da smatraju svojom.\nUčesnici/ce su se saglasili u oceni da postoji potreba za definisanjem novog okvira politike prema mladima i da je važno da je okruglim stolom započet proces dijaloga o ovoj temi na lokalnom nivou i da ga je potrebno nastaviti.\nProjekat ZA novu politiku prema mladima u Novom Pazaru podrazumeva sprovođenje procesa javnog zagovaranja za unapređenje politike prema mladima na lokalnom nivou. Projekat će se nastaviti aktivnostima koje uključuju sastanke sa donosiocima odluka, javne razgovore i konsultacije sa mladima i promotivnu kampanju na društvenim mrežama.


Pročitano: 3678 puta\nJulia Carolyn Child, rođena 15. avgusta 1912, a umrla takođe u avgustu 2004. godine, je bila čuvena američka kuvarica, spisateljica, TV ličnost i novinarka, zahvaljujući kojoj su lepote francuske kuhinje približene domaćicama širom sveta.\nJulia je u rodnoj Kaliforniji završila politehničku školu, u Njujorku je radila kao novinarka, a posle Drugog svetskog rata odlazi sa mužem u Francusku gde se upoznaje sa čarima tradicionalne kuhinje te zemlje. Ona je naime, tada pohađala šestomesečni kurs u svetski poznatoj školi kuvanja Cordon Bleu i shvatila da je njen životni cilj da i široj javnosti predstavi recepte koje je naučila da sprema tokom boravka u Parizu.\nTako je Julia 1961. godine, nakon odbijanja mnogih izdavačkih kuća, uspela da objavi knjigu "Mastering the Art of French Cooking". Knjiga je istog trenutka postala bestseler, pet godina se nalazila na vrhu liste najprodavanijih kuvara, a i dan danas predstavlja neizostavno štivo za sve one koji žele da se oprobaju u spremanju francuskih jela.\nZbog velikog uspeha ove knjige, ubrzo je snimljena i kulinarska TV emisija "The French Chef" koja je se prikazivala na čak 96 TV stanica i koja je osvojila Emi nagradu za najbolju emisiju koja se bavi kulinarstvom. Tokom decenija koje su usledile, snimila je još tri TV emisije (Julia Child and Company, Julia Child i More Company, Dinner at Julia's) i objavila nekoliko takođe uspešnih kuvara.\nO njenom uspehu i značaju u svetu kulinarstva dovoljno govori činjenica da je ona prva žena koja je pimljena u Kulinarsku kuću slavnih. 2002. godine je u Američkom nacionalnom muzeju održana izložba sa eksponatima koji su se koristili tokom snimanja njenih TV emisija, a pre sedam godina je snimljen film o njenom životu i delu - Julia&Julia.\n2012. godine, na stogodišnjicu njenog rođenja, poznati restorani širom sveta su organizovali "Nedelju Julie Child" tokom koje su, specijalno njoj u čast, pripremali francuske specijalitete koje je ona osmislila ili volela da sprema.\nKako je portugalsko vino "Porto" profitiralo od rata između Britanije i Francuske\nKapar – favorit mediteranskog regiona


Er Srbija uspostavila direktnu liniju od Niša do Istanbula - Report.rs\nBy redakcija 01/04/2022 Najnovije, Niš, Srbija, Svet, Vesti\nKompanija Er Srbija uspostavila je direktne letove između Niša i Istanbula, večerašnjim letom sa niškog aerodroma “Konstantin Veliki”.\nSrpska nacionalna avio-kompanija Er Srbija saopštila je da će na toj ruti leteti dva puta nedeljno, utorkom i subotom. Viši menadžer prodaje u Er Srbiji Boško Rupić naveo je da je važno što je jug Srbije povezan sa Istanbulom, jednom od najpopularnijih destinacija iz mreže te kompanije.\n„Turska za nas predstavlja izuzetno važno tržište i veliko nam je zadovoljstvo što ćemo unapređenjem naše ponude doprineti jačanju komercijalne i turističke aktivnosti između naše dve zemlje“, istakao je on.\nPutnici Er Srbije avio-karte na ovoj relaciji mogu pronaći po ceni počev od 2.478 dinara po pravcu, dok najniža cena povratne karte iznosi 7.434 dinara. Najavljeno je da će Er Srbija narednih dana uspostaviti redovne letove sa niškog aerodroma ka Beogradu, Frankfurtu (Han), Kelnu i Ljubljani.\nTokom letnje sezone obavljaće sezonske letove na linijama Niš-Tivat i Niš-Atina.\n“Er Srbija će na novim linijama iz Niša saobraćati do 31. decembra 2023. godine, na osnovu rezultata tendera za obavljanje usluga vazdušnog prevoza na linijama od javnog interesa koji je raspisala vlada Srbije”, dodaje se.\n2023 Air Er Srbija Konstantin Veliki let linija Ljubljana Niš Niš-Tivat Serbia


Populaciona politika je prioritet - NMR Info\nKreirano nov 18, 2017\nOpština Sečanj u maju ove godine odazvala se javnom pozivu Ministarstva bez portfelja zaduženom za demografiju i populacionu politiku. Od 88 opština koje su konkurisale 16 je ostvarilo pravo na bespovratna sredstva za sufinansiranje mera populacione politike. Komisija za populacionu politiku opštine Sečanj podnela je zahtev za 8 mera, od toga su tri odobrene:\nPoboljšanje rada predškolske ustanove i uvođenje novih oblika rada – jasleni uzrast;\nIzrada edukativnog materijala namenjena adolescentima u cilju očuvanja njihovog reproduktivnog zdravlja;\npovećanje broja pokušaja biomedicinski potpomognute oplodnje van prava iz obaveznog zdravstvenog osiguranja.\nKoordinator realizacije projekta je Nataša Rađenović. U razgovoru sa njom saznali smo da je prva mera uvođenje jaslica značajna novina, jer od 1994. godine kada je osnovana predškolska ustanova nije bilo nikakvih izmena u radu.\nU okviru mera promocije reproduktivnog zdravlja adolescenata održana su predavanja kojima su prisustvovali učenci 7. i 8. razreda osnovnih škola i svih razreda srednje škole.\n„Trećoj meri smo posvetili posebnu pažnju. Šest parova sa područja naše opštine uključili smo u program vantelesne oplodnje.“ rekla je koordinatorka projekta.\nOvog petka, 17. novembra učenici su u Domu kulture u Sečnju prisustvovali predavanju koje se sastojalo iz tri dela. Prvi segment za koji je bila zadužena učiteljica Gordana Mićić bio je posvećen bolestima zavisnosti koje su u savremenom svetu prisutne i sve učestalije. Predavači su govorili o fenomenu vizuelnog zagađenja i lošem uticaju medija kom smo izloženi. Usledila je autorska predstava „Put droge“. Tekst za ovu veoma poučnu dramatizaciju čiji je cilj da nam skrene pažnju na opasnosti koje konzumacija droge nosi sa sobom napisao je Milutin Mićić. Režijom se pozabavila Vesna Varićak. Treća aktivnost je bila tribina „Kako zaštititi dete od negativnog uticaja društva“.\nPoruka kojom je završena ova jednočasovna edukacija i kojom su ispraćeni posetioci glasi: „Od tebe sve zavisi, odaberi radost života!“\nNataša Rađenović se obratila prisutnima uz reči zahvalnosti: „Ovde smo se okupili povodom projekta bespovratnih sredstava za sprovođenje mera populacione politike. Zahvaljujem se direktorima osnovnih škola i srednje škole, što su se odazvali pozivu Komisije za populacionu politiku opštine Sečanj i pozdravila bih učenike što su se okupili u ovolikom broju.“\nUlaganje u populacionu politiku je dugoročna investicija u budućnost. Pohvalno je angažovanje naše opštine u vidi podnošenja zahteva na konkursima koje raspisuje Ministarstvo. Trud koji se ulaže u realizaciju projekta je veliki i nesumnjivo će doneti rezultate od kojih će naša zajednica imati mnogo koristi.\nOtvoreno igralište na Utrinama


Objavljeno 21 novembar 2019 4 min čitanja\nKURŠUMLIJA- Udruženje penzionera iz Kuršumlije izdvojilo je za svoje članove 650 000 dinara, kako bi 650 penzionera dobilo vaučer u vrednosti od 1000 dinara za kupovinu namirnica. Predsednik Udruženja Vladimir Jakovljević, naglašava da su kao i svake godine izdvojili sredstva za penzionere koji žive u gradu da sami kupe potrebne životne namirnice ili kučnu hemiju, dok je za seoska domaćinstva Udruženje u istoj vrednosti kupilo pakete čija je podela pri kraju.\n-Ovom akcijom koja se je u toku obuhvaćeni su samo članovi Udruženja penzionera Kuršumlija. Ovakve akcije se sprovode tokom proleća, kada je podeljeno preko 500 i sada tokom jeseni 650 vaučera -kazao je Vladimir Jakovljević, predsednik Udruženja penzionera Kuršumlija\nPročitajte i… Predavanje za učenike o značaju očuvanja reproduktivnog zdravlja\nUdruženje penzionera Kuršumlija i tokom ove godine pomagalo je svoje socijalno ugrožene penzionere, organizovalo izlete, druženja na regionalnim i okružnim susretima. Oko 1.200 penzionera dobilo je pomoć od hiljadu dinara a tokom godine organizovano je šest ekskurzija i različitih druženja i proslava.\nU udruženju penzinera Kuršumlija ističu da trenutno sumiraju rezultate, poslednja aktivnost je proslava Nove godine.\n-Sa aktivnostima smo počeli 8. marta, kada smo organizovali proslavu za naše članice. Usledili su izleti i druženja penzionera a pre par dana završeni su obilaskom Novog Pazara, Đurđevih stubova i Petrove crkve. Pravo na vaučere ili pakete imaju samo naši članovi kojih je oko 2.800 a ima 4.300 penzionera na teritoriji naše opštine. Od mesečne članarine deo ide za isplatu posmrtnina a deo za članstvo-istakao je za Topličke vesti, Vladimir Jakovljević, predsednik Udruženja penzionera Kuršumlija\nPročitajte i… Isplata redovne i privremene novčane naknade za oktobar\nJakovljević je pojasnio da za najugroženije izdvajaju vaučere a za ostale organizuju okupljanja i izlete koje oni finansiraju sa 30 do 50%.\n-Imali smo ekskurzije i obuhvatili smo preko 600 penzinera. Posećujemo različite gradove i upoznajemo njihove istorijske i kulturne znanemitosti. Bogato istorijsko nasleđe je našim članovima uvek zanimljivo tako da je uvek uvršteno u izlete. Imali smo proslavu 8. marta, sledi doček Nove godine, zatim Dan penzionera, okružno okupljanje penzionera i regionalno okupljanje. Sve ovo omogućava našim članovima da se druže i putuju po vrlo povoljnim cenama. Regionalno okupljanje penzionera Topličkog, Nišavskog i Pirotskog okruga posebno izdvajamo zbog druženja sa penzionerima iz različitih gradovima uz bogat kulturno-umetnički program -kazao je Jakovljević.\nPročitajte i… Kuršumlija: 8,5 miliona za “jedan šalter”\nInače, penzioneri Kuršumlije učestvuju i na olimpijskim sportskim igrama a svakodnevno se druže u Klubu penzionera.\nKratak url URL: https://toplickevesti.com/?p=474612


DW: Sankcije jačaju tvrdolinijaše u Teheranu\nIzvor: B92, 12.Jan.2020, 15:30\nRevolucionarna garda kojoj je pripadao i ubijeni general Sulejmani nije samo vojna, već i ekonomska sila u Iranu.\nZbog sankcija uticaj Garde i verskih vođa jača, a slabi se pozicija umerenog predsednika Hasana Rohanija, piše Dojče vele.\n"Vojska čuvara Islamske revolucije", poznata i pod imenom Pasdaran iliti Revolucionarna garda, je paravojna organizacija koja sačinjava oružane snage Irana zajedno s regularnom vojskom Arteš.\nZa SAD je Revolucionarna >> Pročitaj celu vest na sajtu B92 << garda teroristička organizacija i zato američki predsednik Donald Tramp i tvrdi da je ubistvo generala Kasima Sulejmanija, komandanta garde, bio čin samoodbrane.\n"Prema pravnoj definiciji, većina banaka su danas privatna deoničarska društva. Ali te deonice su često u vlasništvu državnih investicionih preduzeća", kaže Mihael Tokus, direktor Nemačko-iranske trgovinske komore sa sedištem u Hamburgu.\nUticaj vojske i verskih vođa manje je prisutan samo u mirnijim periodima, kao recimo 2017. kada je Zapad olabavio sankcije protiv Irana. Nakon toga je vlada u Teheranu poslove na dva velika tendera dodelila francuskim i južnokorejskim kompanijama.\nPravo na dodelu javnih poslova obično međutim dobija firma Katam El Anbija koja je pod kontrolom Garde. Često nema nikakvog tendera.\nVrhovni vođa Ali Hamenei odlučio je da general Ismail Kani nasledi ubijenog Sulejmanija na čalu Revolucionarne garde\n"Vreme sankcija je loše vreme za transparentnost i ekonomski napredak", zaključuje Mihael Tokus.\nSigurno je samo da je izvoz nafte – glavni izvor deviza za Iran – nakon uvođenja sankcija Vašingtona naglo opao. To u priznaje i predsednik Rohani koji je u novembru ocenio da se Iran nalazi u "vanrednom stanju".\n"Kako da upravljamo zemljom kada se suočavamo s velikim problemima prilikom izvoza nafte?“, rekao je Rohani. Ocenio je da se Iran nalazi u „najvećim problemima od osnivanja Islamske republike".\nMeđutim, ekonomsko zatvaranje i podizanje cena idu na ruku konzervativnim krugovima koji žele da pokažu da reformski političari okupljeni oko predsednika Rohanija stvari ne drže pod kontrolom.\n"Moguće je da će Rohani biti prisiljen da podnese ostavku, a da Revolucionarna gard preuzme vlast i uvede još strožu cenzuru i pojača nasilje", smatra iranski publicista Bahman Nirumand.\nMihael Tokus međutim zaključuje da se ekonomskim pritiskom iranski režim ne može baciti na kolena: "Granice izdržljivosti Iranaca ne bi trebalo potceniti."


Ovo je pas koji je pokrenuo "Instagram" - Pet Magazine\nOd Ivana Labovic - 30/10/2018\nOvo je pas koji je pokrenuo “Instagram”\nFotografija psa lutalice u blizini tako kioska u Meksiku koju je uslikao Kevin Sistorm, suosnivač ove aplikacije, je prva ikada objavljena fotografija na “Instagramu”.\nIzvor: Geret Evans, BBC Vesti , Foto: Instagram\nSistorm je postavio ovu test fotografiju nekoliko meseci pre nego što je “Instagram” zvanično počeo sa radom 6. oktobra 2010. godine.\nDa sam znao da će to biti prva fotografija na “Instagramu”, potrudio bih se malo više – izjavio je Sistorm za Dejli Telegraf.\nFotografija – koja ima više od 93.000 lajkova – predstavlja kulminaciju ideje koju je osmislio zajedno sa Majkom Krigerom, koga je upoznao tokom studija na Stenfordu.\nDvojac je bio inspirisan zajedničkom strašću za tehnologijom i fotografijom i nakon što su napustili prototip aplikacije, lansirali su “Instagram” 2010. godine kao prost način za deljenje kvalitetnih, obrađenih fotografija. Odmah su doživeli uspeh, prikupivši više od milion korisnika za prvih nekoliko meseci. Tehnološki stručnjaci kažu da se “Instagram” pojavio u pravom trenutku, a Fejsbuk ga je 2012. godine kupio za milijardu dolara. Kompanija je rasla iz godine u godinu i juna ove godine je Kevin Sistorm objavio da “Instagram” ima milijardu korisnika.


Dnevne odjevne kombinacije Tamare Dragičević ostavljaju bez daha - BIGportal.ba\n27 Septembra, 2021 27 Septembra, 2021 047\nPopularna mlada glumice ostvarila je veliku popularnost u filmu “Toma”\nNajpre je ostvarila uspeh u filmu “Montevideo, Bog te video!”, a potom smo je zavoleli i u seriji “Vojna akademija” da bi srpsku publiku sada ostavila bez daha u filmu “Toma” gde igra glavnu žensku ulogu, ulogu slavne pevačice Silvane Armenulić. Osim nespornog glumačkog talanta, srpska glumica Tamara Dragićević pokazala je i talenat za odabir savršenih stajling za različite prilike.\nOdabrali smo tri najbolje dnevne kombinacije, koje je glumica Tamara Dragićević ponela u poslednje vreme, a koje se mogu nositi u više različitih prilika.\nOvog leta na jednoj proslavi rođendana na otvorenom, na ranču na Fruškoj gori, Tamara Dragićević ponela je stajling o kome se dugo pričalo. Opredelila se za dugu zelenu satensku haljinu, koja je apsolutni hit ove sezone i bež ravne čizme, sa glomaznim đonom od prevrnute kože.\nIako su sunčani dani na izmaku, boho stil nosiće se gotovo do prvog snega. Tamara Dragićević opredelila se za komplet u šarenim dezenima i ogrtačem sa resama. Odlično ga je uklopila sa šeširom, što je celom stajlingu dalo posebnu notu dnevne elegancije imisterioznosti.\nI konačno, najbolji stajling za jesenje dane, leteno-končana haljina na pruge midi sužine i braon kožna jakna zbog promenljivih vremenskih temperatura. Ovo je savršen stajling koji možete poneti i sa patikama i sa štiklama.\nSerija zemljotresa u Grčkoj: Ima mrtvih, panika na ulicama


Fakultet sporta i fizičkog vaspitanja predstavio se na manifestaciji "Evropska noć istraživača"\nPočetak/Društvo/Fakultet sporta i fizičkog vaspitanja predstavio se na manifestaciji „Evropska noć istraživača“\nNiške Vesti2. oktobra 2019.\nNa desetoj po redu „Evropskoj noći istraživača“, koja je održana pod sloganom „Deseta noć, kroz znanje daje moć“, ljubiteljima nauke, po prvi put, se predstavio i Fakultet sporta i fizičkog vaspitanja.\nU okviru svoje postavke, Fakultet sporta i fizičkog vaspitanja upoznao je posetioce sa mernim instrumentima i metodama koje se svakodnevno primenjuju u sportskoj nauci.\n„Sportska nauka ima za cilj da merenjem i procenom složenog antropološkog statusa različitih kategorija ispitanika doprinese poboljšanju sportske forme, da definiše najracionalniju sportsku tehniku, smanji rizik od povreda, otkrije ključne faktore sportskog uspeha, sprovede uspešan proces selekcije i sl. Sa tim ciljem sportska nauka inkorporira metode merenja i procene iz različitih naučnih disciplina, biomehanike, sportske medicine, anatomije i fiziologije, psihologije, motorne kontrole“, navode sa Fakulteta sporta i fizičkog vaspitanja.\nU okviru postavke predstavljena je metoda bioelektrične impedance koja se, kako objašnjavaju sa fakulteta, primenjuje za procenu telesne kompozicije ispitanika kao jedne od ključnih karakteristika iz prostora morfologije, zatim testove za procenu reaktivne agilnosti koja je ključna sposobnost u mnogim sportovima (fudbal, košarka, rukomet, džudo, boks, itd.), testove za procenu snage kao dominantne sposobnosti, kako u sportu, tako i obavljanju svakodnevnih poslova, ali i testove za procenu posturalnog statusa dece i odraslih.\n„Navedene metode podrazumevaju primenu savremenih dijagnostičkih uređaja koji jasno demonstriraju aplikativnu vrednost tehnologije u sportskoj nauci“, ističu sa Fakulteta sporta i fizičkog vaspitanja.\nDomaćin istraživačima i svim ljubiteljima nauke bio je Naučni klub Regionalnog centra za profesionalni razvoj zaposlenih u obrazovanju Niš.\nFakultet sporta i fizičkog vaspitanja Noć istraživača\nSelektor vaterpolo reprezentacije Srbije jedan od predavača na Fakultetu sporta u Nišu


Novi DETALJI ubistva Stojanovića: Kamere snimile saučesnika ubice, identifikovaće ga po tetovažama? - Objektiv\nNovi DETALJI ubistva Stojanovića: Kamere snimile saučesnika ubice, identifikovaće ga po tetovažama?\n"Kamere za nadzor snimile su mladića koji je u rancu odneo eksploziv misterioznom biciklisti, osumnjičenom za likvidaciju," prenose mediji\n• 09:18 • 21.09.2020. • 21.09.2020.\nStrahinja Stojanović (30) raznet je pretprošlog vikenda sa kilogram i po vojnog eksploziva pentrit P 500, koji je postavljen pod njegov džip BMW X5! Domaći mediji prenose da postoje novi detalji istrage, i da su sigurnosne kamere snimile mladića koji ima “prepoznatljive tetovaže”.\n“Kamere za nadzor snimile su mladića koji je u rancu odneo eksploziv misterioznom biciklisti, osumnjičenom za likvidaciju,” prenose mediji.\n“Na jednom snimku vidi se biciklista koji je pričao telefonom u trenutku ubistva, dok je sada pronađen još jedan snimak, na kojem se vidi primopredaja predmeta za koji se pretpostavlja da je eksploziv podmetnut pod Stojanovićev džip,” navodi izvor iz istrage.\n“Mlađi muškarac je na snimku, i nosi nešto za šta se pretpostavlja da je bomba, u rancu. Ono što je karakteristično je što ima vidljive tetovaže, koje bi trebalo da olakšaju njegovu identifikaciju,” navodi izvor.\nStrahinja Stojanović sa devojkom Foto: printscreen/Instagram\nLepa Kolumbijka otkrila da je Strahinja Stojanović bio JAKO UZNEMIREN: Tek kasnije mu je postalo jasno\nKolumbijka Sonja ČETIRI SATA davala iskaz u tužilaštvu: Ispričala da li se Strahinja krio\nIzvor: Mondo, Srpski telegraf\nNesreća u Futogu: Eksplodirala peć, povređen DEKA (81)


VLADA USK: Prvi radni sastanak Komisije za lokalnu samoupravu sa predstavnicima kantonalnih i gradskih vlasti - mojusk.ba\nVLADA USK: Prvi radni sastanak Komisije za lokalnu samoupravu sa predstavnicima kantonalnih i gradskih vlasti\nČlanovi Komisije za lokalnu samoupravu Predstavničkog doma Parlamenta Federacije Bosne i Hercegovine, borave u radnoj posketi Unsko-sanskom kantonu.\nRadni satanak u Vladi Unsko-sanskog kantona sa predstavnicima kantonalne i gradskih/općinskih vlasti , članovi Komisije organizovali su sukladno zaključku sa 6. redovnej sjednice, održanoj 13.01.2020. godine, da će posjetiti sve kantone i održati sastanke sa predstavnicima kantonalnih vlasti i lokalnih zajednica na temu Zakona o principima lokalne samouprave FBiH ali i širem zakonodavnom okviru za rad jedinica lokalne samouprave FBiH.\nCilj ovih posjeta i sastanaka jeste da Komisija za lokalnu samoupravu Predstavničkog doma Parlamenta Federacije Bosne i Hercegovine održi radno konsultativne sastanke na kojima će kantonalne vlasti i predstavnici jedinica lokalne samouprave dati konkretne primjedbe, prijedloge, sugestije, inicijative, pitanja o zakonodavnom okviru za rad jedinica lokalne samouprave FBiH, a koji se odnosi na Parlament Federacije Bosne i Hercegovine.\nSAD upozorio Izrael: Bez jednostrane aneksije na Zapadnoj obali\nIzetbegović istakao ko ima najveće zasluge što je državna imovina u RS-u sačuvana


SIPA okončala pretrese na 42 lokacije u okviru akcija “List dva” i “Boks” – mojKontakt portal – Radio Televizija Kontakt\nSIPA okončala pretrese na 42 lokacije u okviru akcija “List dva” i “Boks”\nPripadnici Agencije za istrage i zaštitu /Sipa/ BiH završili su danas pretrese objekata na 42 lokacije u okviru akcija “List dva” i “Boks”, tokom kojih je uhapšeno 30 lica zbog nedozvoljenog prometa duvana.\nAkcije kodnih naziva “List dva” i “Boks” izvedene su pod nadzorom Tužilaštva BiH, u saradnji sa pripadnicima Uprave za indirektno oporezivanje BiH, a pretresi su izvršeni na području Bijeljine, Gradačca, Orašja, Broda, Gruda, Posušja, Mostara, Čitluka, Širokog Brijega, Sanskog Mosta i Travnika.\nPomoć u izvođenju ovih akcija pružili su službenici Policije Brčko distrikta BiH, MUP-a Republike Srpske, te MUP-ova Zapadnohercegovačkog, Unsko-sanskog, Hercegovačko-neretvanskog i Tuzlanskog kantona, saopšteno je iz Sipe. U okviru ovih akcija uhapšeno je 30 lica zbog postojanja osnovane sumnje da su počinila krivična djela organizovani kriminal u vezi sa krivičnim djelom nedozvoljen promet akciznih proizvoda, čime su oštetila budžet BiH za više od 10 miliona KM.\nTokom pretresa objekata koja koriste osumnjičena lica pronađeno je i privremeno oduzeto oko 25 tona duvana, šest mašina za sječenje duvana, veća količina novca, oružje, određena dokumentacija i drugi predmeti koji mogu poslužiti kao dokaz u daljem postupku. Uhapšena lica biće kriminalistički obrađena u prostorijama Sipe, a o njihovom daljem statusu odlučiće postupajući tužilac Tužilaštva.\nPlakati „Putin mirotvorac“ poslije Njujorka u Moskvi i Drezdenu (FOTO)


Zadržano gotovo 55.000 neprijavljenih evra - IndeksOnline.rs\nNaslovna srbija Beograd Zadržano gotovo 55.000 neprijavljenih evra\nZadržano gotovo 55.000 neprijavljenih evra\nBEOGRAD – Carinici su u saradnji sa policijom na graničnim prelazima Horgoš i Batrovci u subotu sprečili dva devizna prekršaja, čija ukupna vrednost dostiže sumu od oko 55.000 evra, saopštila je Uprava carina.\nPrvi slučaj otkriven je na ulazu prelaza Horgoš, kada je tri sata po ponoći na red za kontrolu pristigao audi SQ8, nemačkih registarskih oznaka kojim je upravljao 48-godišnji nemački državljanin albanske nacionalnosti.\nOn je u društvu supruge putovao ka AP KiM, a oboje su cariniku rekli da sa sobom nose samo lične stvari.\nMeđutim, detaljnim pregledom utvrđeno je da se u zajedničkoj putnoj torbi nalazi čak 53.670 evra koje putnici nisu prijavili, pa im je vraćeno po 10.000 evra što je suma koja ne podleže prijavljivanju, a 33.670 evra je privremeno zadržano.\nTri sata kasnije, na ulaz graničnog prelaza Batrovci, pristigao je BMW X6 danskih registarskih oznaka, kojim je upravljao danski državljanin albanske nacionalnosti, takođe putujući u društvu supruge ka AP KiM.\nUmesto laptopa u torbi se nalazilo preko 11.000 evra i gotovo 215.000 danskih kruna.\nSupružnicima je vraćen dozvoljeni iznos u protivvrednosti od po 10.000 evra, dok je 151.600 danskih kruna privremeno zadržano do okončanja prekršajnog postupka.\nU Nemačkoj skoro 1.800 zaraženih za 24 sata\nBEOGRAD - Postoji mogućnost pojave magle na putevima, a pogotovo na deonicama koje se prostiru duž rečnih tokova, kotlina, klisura kao i na putnim...


OČEKIVANO: Nikola Peković podneo ostavku, Partizan traži novog predsednika! -\nOČEKIVANO: Nikola Peković podneo ostavku, Partizan traži novog predsednika!\nObjavio: Andrej Kosić 14/06/2017\nKošarkaši klub Partizan juče je ostao bez trenera, a danas bez predsednika.\nPrvi čovek crno-belih Nikola Peković podneo je ostavku.\n– Poštovani saradnici, prijatelji, navijači Partizana,\nPROČITAJTE JOŠ: NOVI ŠAMPIONI SRBIJE: Kadeti Zvezde u velikom finalu nadigrali Partizan!\nPROČITAJTE JOŠ: ALIMPIJEVIĆ PRED BORAC: Naše ambicije se znaju!


Ulica ili trg da nosi naziv Zoran Cvijetić | Palelive.com\nPočetna Regija Istočno Sarajevo Ulica ili trg da nosi naziv Zoran Cvijetić\nISTOČNO SARAJEVO – Udruženje veterana službi bezbjednosti Republike Srpske, Podružnica Istočno Sarajevo, pokrenulo je inicijativu da na teritoriji opštine Istočno Novo Sarajevo i Sokolac jedna ulica ili trg nosi naziv po Zoranu Cvijetiću, nekadašnjem ministru unutrašnjih poslova SAO Romanije.\nInicijativa je pokrenuta s ciljem obilježavanja 30. marta 1992. godine kada je Cvijetić kao ministar unutrašnjih poslova SAO Romanija postrojio jedinice srpske policije iz stanica sa područja Sarajevsko–romanijske i birčanske regije, komandovao i predao raport tada već postavljenom ministru unutrašnjih poslova Srpske Republike BiH.\n“Namjera Udruženja veterana službi bezbjednosti Republike Srpske bila je da povodom današnjeg dana na Sokocu organizujemo susret veterana, ali zbog nedostatka sredstava od te ideje se odustalo. Zato smo se opredijelili da opštinama Istočno Novo Sarajevo i Sokolac uputimo inicijavimu da jedna od ulica u tim gradovima nosi naziv Zoran Cvijetić”, rekao je Srni predsjednik podružnice Istočno Sarajevo Radovan Pejić.\nOn je dodao da je od Odbora za njegovanje tradicija oslobodilačkih ratova Vlade Republike Srpske zatraženo da današnji datum uvrsti u kalendar obilježavanja značajnijih datuma na nivou Republike ili, eventualno, regije.\nNa današnji dan, 1992. godine prvi put je postrojena srpska milicija Sarajevsko-romanijske i birčanske regije kada je Cvijetić, u funkciji ministra SAO Romanija, predao raport tada već zvaničnom ministru unutrašnjih poslova Srpske republike BiH.\nCvijetić se od početka rata aktivno uključio u formiranje i organizovanje srpske policije. Kao ministar unutrašnjih poslova SAO Romanija, 30. marta 1992. godine, postorojio je jedinice srpske policije iz stanica sa područja Sarajevsko – romanijske regije, komandovao i predao raport tada već postavnjenom ministru unutrašnjih poslova Srpske republike BiH – Republike Srpske.\nPrvi put tekst “milicija”, kasnije “policija” na uniformama njenih pripadnika ispisan je ćirilicom, na plavim beretkama srpska trobojnica, a Romanijom odjekivale su riječi zakletve.\nTime je i praktično formirana srpska milicija – policija. U obrazloženju udruženja veterana navodi se da je događaj za pamćenje, koji će zabilježiti istoričari kada budu pisali istoriju stvaranja, odbrane, rasta i razvoja, ne samo MUP-a, već i Republike Srpske, a naročito odbrane srpskog naroda na ovim i prostorima BiH.\nCvijetić je, kako ističu, među prvima stao na branik otadžbine i zaštitu srpskih ognjišta. Na mjesto načelnika Centra postavljen je u trenutku kada je Centar pokrivao regije Sarajeva, Romanije i Birča. Sa velikom uspjehom i požrtvovanjem obavljao je povjerene zadatke i u najtežim vremenima kada je stvarano i izgrađivano srpsko Ministarstvo unutrašnjih poslova, kada je započeta i vođena borba za odbranu srpskog naroda i prostora.\nZoran Cvijetić poginuo je 11. januara 1994. godine tokom izvršavanja zadatka.\nOdlikovan je Ordenom Karađorđeve zvijezde Republike Srpske Drugog reda za izvanredne uspjehe u komandovanju i rukovođenju u jedinicama Oružanih snaga Republike Srpske u oružanoj borbi.\nPrethodni članakOkrugli sto o inkluzivnom učenju\nNaredni članakZa uređenje gradskog građevinskog zemljišta 3.719.343 KM


Bakir Izetbegović zatražio od Ustavnog suda BiH da van snage stavi odluku NSRS-a o referendumu u RS-u - mojusk.ba\nPredsjedavajući Predsjedništva BiH Bakir Izetbegović podnio je Ustavnom sudu BiH zahtjev za rješavanje ustavnopravnog spora sa entitetom Republika Srpska zbog odluke o raspisivanju entitetskog referenduma koju je Narodna skupština Republike Srpske usvojila 15. jula 2016. godine.\nUstav Bosne i Hercegovine nadređen je svim pravnim aktima entiteta Republika Srpska u smislu člana III/3.b) Ustava BiH. Ustavni sud BiH je u svojoj konačnoj i obavezujućoj odluci broj U-3/13 zaključio da „9. januar“ ne može biti određen za Dan Republike Srpske. Samim tim, sporna odluka Narodne skupštine Republike Srpske i postupak njenog provođenja krše Ustav Bosne i Hercegovine i obavezujuće međunarodno pravo za Bosnu i Hercegovinu. Zaštita oba ova aspekta ustavno-pravnog sistema i poretka Bosne i Hercegovine prvenstvena je obaveza državnih institucija Bosne i Hercegovine.\nPredsjedavajući Predsjedništva BiH Bakir Izetbegović je stoga zatražio od Ustavnog suda BiH da utvrdi da je sporna odluka Narodne skupštine Republike Srpske protivna članu I/2. i članu VI/5. Ustava Bosne i Hercegovine te da istu stavi van snage, kao i da obaveže Narodnu skupštinu Republike Srpske da preduzme sve aktivnosti kojima će se anulirati sve odluke i aktivnosti koje su zasnovane na toj odluci Narodne skupštine Republike Srpske, saopćeno je iz Predsjedništva BiH.\nIzetbegović je od Ustavnog suda BiH zatražio da donese privremenu mjeru obustavljanja primjene sporne odluke Narodne skupštine Republike Srpske do konačne odluke Ustavnog suda Bosne i Hercegovine po njegovom zahtjevu.\nTradicionalna bosanska jela od sada i na aplikaciji za pametne telefone


Uskoro Bilten grada - Ozon Media\nSremska Mitrovica – Na sednici Skupštine grada prihvaćena je odluka o osnivanju informativnog Biltena Opštine Sremska Mitrovica.\nPutem ovog biltena građani će moći da se upoznaju sa aktuelnim dešavanjima i sa planovima opštine Sremska Mirovica.\nRazlog odluke za osnivanje biltena je kako kaže gradonačelnik Branislav Nedimović , potreba da se i na ovaj način periodično obaveštavaju građani Sremske Mitrovice,“postoje građani u Sremskoj Mitrovici koji ne kupuju novine, isto tako postoje građani Sremske Mitrovice koji zbog fizičko klimatskih razloga ne mogu da dobiju signal, mi njih nećemo ostaviti neobaveštene”.\nZa sada se još ne zna kada će prvi bilten biti štampan ali se zna da će on biti besplatan i da će se deliti putem mesnih kancelarija. U planu je štampanje od 15.000 do 20.000 primeraka, periodično, verovatno jednom mesečno.\nOno što je važno, kako kaže Nedimović, svi će imati priliku da se nađu u Biltenu, bili oni poziciji ili opoziciji.\nBranislav Nedimović je i potvrdio da novih zapošljavanja zbog štampanja Biltena neće biti, jer postoji fiksni broj u pogledu broja zaposlenih u Opštini\n.Bilten će biti isključivo rađen u okviru postejećih kapaciteta uprave, “Ja ću predložiti da se skupština formira jedno posebno telo koje će vršiti kontrolu štampanja Biltena” dodao je Branislav Nedimović.\nKada je štampanje u pitanju to mora da ide u skladu sa zakonom o javnim nabavkama pa će mo tako i sprovesti postupak , rekao je Nedimović.\nZa ove namene predviđen je budžet od 4 miliona dinara, na godišnjem nivou.\nIrsko veče za Ljubicu\nZbog radova, prekidi u snabdevanju vodom


Vulin o napadima na Vučića - Radio televizija Pančevo\n17. novembra 2019. 17. novembra 2019. 0381\n„Nosioci sistema odbrane i oni koji su bliski predsedniku Vučiću prva su meta napada. Oni koji napadaju nadaju se da će tako obezglaviti sistem, usporiti njegov rad i pokazati svima da je veoma opasno biti uz Srbiju i Vučića. Toga sam svestan kao i Nebojša, Bata, Siniša“, poručio je u intervjuu za „Alo!“ Aleksandar Vulin, ministar odbrane.\nOsim Vučića, na meti napada opozicionara su i Vučićevi saradnici: Siniša Mali, Nebojša Stefanović, pa i sam Vulin, koji na to kaže: „Nosioci sistema odbrane i oni koji su bliski predsedniku Vučiću prva su meta napada. Tako se nadaju da će obezglaviti sistem, usporiti njegov rad i pokazati svima da je veoma opasno biti uz Srbiju i Vučića. Toga sam svestan kao i Nebojša, Bata, Siniša i svesno sam izabrao da se borim, ne zato što ne umem da izigravam političara koji ne ulazi u sukobe već zato što znam da je borba potrebna, a da Vučića i njegovu politiku treba da brane na prvom mestu njegovi prijatelji i saborci, i da ne razmišljaju koliko ih to košta.“.\nMica Milakov 26. avgusta 2019. 26. avgusta 2019.


Košarkaški klub Mega Mozzart » REBIĆ: „SPREMNI SMO ZA SERIJU SA ZVEZDOM“\nKošarkaši Mega Leksa u utorak od 21 čas započinju polufinalnu seriju plej-ofa Mozzart Super lige, a protivnik u hali „Aleksandar Nikolić“ je ekipa Crvene zvezde mts. Izabranici trenera Dejana Milojevića su ligaški deo završili na 4. mestu sa skorom 9-5, a posebno su dobro igrali u drugom delu kada su u 7 mečeva zabeležili 6 pobeda, uključujući i poslednju na gostovanju Partizanu.\nTrener Mega Leksa Dejan Milojević je istakao da je Mega već uspevala ove sezone da igra egal mečeve sa Zvezdom:\n– U utorak nas očekuje prva utakmica polufinala plej-ofa sa Crvenom zvezdom. Pored toga što smo ispunili cilj plasmanom u ABA ligu, možemo da budemo zadovoljni kako smo igrali u drugom delu Super lige. Zvezda je apsolutni favorit u ovom meču, ali smo već uspevali sa njima da igramo egal mečeve ove sezone. Najbitnije je da damo sve od sebe u ovom meču, a ako nam se ukaže šansa za pobedu, nadam se da ćemo uspeti da je iskoristimo,\nMega Leks i Crvena zvezda mts su se ove sezone sastali dva puta u ABA ligi i još dva u Super ligi, gde je Zvezda odnela sve pobede. Poslednji susret je bio u okviru 11. kola Mozzart Super lige, kada je Crvena zvezda pobedila u Sremskoj Mitrovici sa 67:73.\nPlejmejker Mega Leksa Nikola Rebić ističe da će ekipa probati da iznenadi Zvezdu:\n– Mi smo naš primarni cilj ostvarili, izborili smo igranje u ABA ligi i sledeće godine tako da ćemo u ovu seriju ući rasterećeno. Kako je regularni deo sezone odmicao, igrali smo sve bolje i bolje. Verujem da u ovom trenutku ulazimo spremni u seriju sa Zvezdom, koja je sigurno favorit, ali mi ćemo svakako dati sve od sebe da probamo da iznenadimo,\nUtakmica Crvena zvezda mts – Mega Leks je zakazana u hali „Aleksandar Nikolić“ u Beogradu za utorak 6. jun od 21 čas uz direktan prenos na TV Arena Sport.